
Forsiden: 

For årtusinder siden opholdt fremmede 
astronauter sig på vores planet. Rumvæsner 
byggede pyramiderne i Egypten, startramper 
til deres rumskibe og andre kæmpestore byg¬ 
ningsværker, som vi ikke kan genskabe i dag. 
De efterlod sig myter, skrifttegn og gådefulde 
genstande. Og de fremmede avlede en ny 
menneskeart - måske de første repræsentan¬ 
ter for Homo sapiens. Vi står i gæld til disse 
rumguder, som gav os intelligens og længslen 
efter verdensrummet. 

Dette er i korthed Erich von Dånikens 
budskab, som han siden 1968 har udbredt 
verden over i sine utallige bøger, foredrag 
og dokumentarudsendelser med astro-arkæo- 
logisk bevismateriale. I bogen “The Cult of 
Alien Gods - H.R Lovecraft and Extrater- 
restrial Pop Culture” sporer Jason Colavito 
denne tro på fortidsastronauter helt tilbage 
til horror-forfatteren H. P. Lovecrafts værker. 
Som læser føres man gennem 50 års astro- 
akæologi og pseudovidenskab fra Erich von 
Dåniken til selvmordskulten Heavens Gate 
og Raelianernes kvalmende menneskeklo- 
nings-sekt. 

Læs mere i anmeldelsen ”Fra gyser til 
guder” side 19. 

(Forsidefoto: fra bogen “The Cult of 
Alien Gods - H.P. Lovecraft and Extraterre- 
strial Pop Culture”) 

bejdning af kildemateriale (observati¬ 
onsberetninger, forsøgsresultater, bøger 
m.m.), samt at udbrede kendskabet til 
emnet ved publikationer, foredrag og 
anden udadvendt virksomhed. 

2) Det er SUFOFs opfattelse, at kilde¬ 
materialet udgør et vigtigt grundlag for 
undersøgelser og oplysningsarbejde ud 
fra en seriøs og kritisk synsvinkel. 

3) Ved et ufofænomen forstår vi en 
beretning om et himmelfænomen, hvis 
væsentligste kendetegn er, at det selv 
efter en nøje undersøgelse foretaget af 
kompetente personer, ikke kan forkla¬ 
res som værende et kendt fænomen. 

4) Da fænomenerne endnu er uopkla¬ 

eller afvise nogen bestemt teori om 
deres art eller oprindelse. 

Sandheden er ilde hørt... 


For nylig læste jeg, at Susan 
Clancy, psykolog på Harvard Uni- 
versity, har fået så mange hademails 
og trusselbreve, at hun har besluttet 
aldrig mere at udtale sig offentligt 
om bortførelsefænomenet. 

Hvad er hendes ”forbrydelse”? 
Clancy har såmænd blot skrevet 
en lille, men ualmindelig god bog 
”Abducted - How People Come To 
Believe They Were Kidnapped By 
Aliens”. Bogen har mange kvali¬ 
teter: Den er velskrevet, behandler 
de interviewede personer med stor 
respekt, og så stiller den de helt 
rigtige spørgsmål og giver de bedst 
mulige svar. 

Clancy har brugt 5 år til at stu¬ 
dere bortførelsefænomenet og inter¬ 
viewet omkring 50 personer, som 
mener, at de har været bortført af 
aliens. Clancys formål med projek- 
tet var at belyse spørgsmålene: 

• Hvad får personer til at tro, at de 
har været bortført af aliens? 

• Hvorfor kan jeg huske det, hvis 
det ikke skete? 

• Hvorfor er bortførelseshistorier 
så ens? 

• Hvem bliver bortført? 

• Hvis det virkelig ikke skete, 
hvorfor ønsker jeg så, at det er 
sket? 

Clancys konklusioner stem¬ 
mer fint overens med, hvad blandt 
andre Susan Blackmore (ph.d. i 
parapsykologi) er nået frem til - se 
UFO-N yt nr. 1/2004 og artiklerne i 
UF O-Vision 8 , som netop er et te¬ 
manummer om ufo-bortførelser (se 
tilbud side 23). 

Clancy slår fast, at langt de fle¬ 
ste personer, som tror eller påstår, 
at de har været bortført af aliens, 
er ærlige og normale mennesker. 
Ingen af personerne er vågnet op 
om morgenen med en klar erindring 
om at have været bortført, ligesom 
de heller ikke har en fiks og færdig 
beretning. Nogle gange begynder 
det, som senere bliver til en bort¬ 
førelsesberetning, med at være en 
oplevelse forårsaget af søvnlam¬ 
melse. Andre gange vågner de blot 
med en svag fornemmelse af, at der 
i løbet af natten er sket noget, som 
kræver en forklaring. Det er ikke 
de bortførtes ”fejl”, at de tror, at de 
er blevet bortført. De har ufrivilligt 
fået nogle erindringer, som er op¬ 


stået i et miks af mareridt, kulturpå¬ 
virkninger og et stærkt behov for at 
finde en mening med tilværelsen. 

Clancy erfarede, at alle forsøgs¬ 
personerne selv havde forsøgt at 
finde forklaringer på deres bekym¬ 
ringer, mareridtsagtige drømme 
etc. ved at læse bøger, se film eller 
opsøge hypnotisører og ”bortførel- 
seseksperter”. Dette er en naturlig 
handling, da det er vigtigt for de 
fleste af os at kende årsagerne til 
vores følelser og skabe en forkla¬ 
rende historie. 

Det hævdes ofte, at alle bortfø¬ 
relseshistorier ligner hinanden til 
forveksling og derfor nødvendigvis 
må udspringe af virkelige hændel¬ 
ser. Clancys mange interviews med 
påståede bortførte viser, at dette 
slet ikke er tilfældet. Selv om der er 
fællestræk (et almindeligt menneske 
bortføres af rumvæsner og under¬ 
kastes en medicinsk undersøgelse), 
er der meget store individuelle 
forskelle på beretningerne. Både 
fællestræk og detaljer har i øvrigt 
været kendt gennem film og tv i 
årevis, inden det blev moderne at 
blive bortført! 

Man skulle tro, at personer, som 
tilsyneladende har haft en meget 
traumatisk oplevelse - bortført af 
skræmmende væsner efterfulgt af 
en pinefuld, ofte seksuelt betonet 
undersøgelse - ville ønske, at bort¬ 
førelsen aldrig havde fundet sted. 
Men Clancys forskning viser, at 
ingen af de 50 bortførte ville have 
undværet den skræmmende ople¬ 
velse. De er faktisk glade for ople¬ 
velsen. Den har givet deres liv ny 
mening. De er ikke længere alene, 
og oplevelsen har forsikret dem 
om deres plads i universet og deres 
egen betydning. 

Clancys bog er blevet godt mod¬ 
taget i Europa, men i ufo-bortførel¬ 
sernes hjemland, USA, har den fået 
en hård medfart i ufo-kredse. Ikke 
overraskende finder man de skarpe- 
ste kritikere blandt de ”bortførelses- 
forskere”, som har skaffet sig en bi¬ 
indtægt ved salg af bøger og ved at 
lede terapigrupper, som overbeviser 
almindelige amerikanske borgere 
med søvnforstyrrelser om, at de i 
virkeligheden er bortførelsesofre. 

I alle de år jeg kan huske, har 
ufologer arbejdet for, at videnska¬ 
ben skulle interessere sig for ufo- 


AF KIM MØLLER 
HANSEN 


► 

fænomenet og beslægtede emner. 

Og når Susan Clancy m.fl. så tager 
udfordringen op og går til sagen ef¬ 
ter alle seriøse videnskabelige me¬ 
toder, himler selvsamme ufologer 
op - måske fordi konklusionerne 
ikke passer med deres eget verdens¬ 
billede og forretning? 

Læs ”Abducted - How People 
Come To Believe They Were Kid- 
napped By Aliens”. Du bliver godt 
underholdt, klogere og sover bedre 
om natten! 

□ 



Susan A. Clancy: ”Abducted - How 
People Come To Believe They Were 
Kidnapped By Aliens”, Harvard 
University Press. Cambridge, Mas- 
sachusetts, 2005. 179 sider, indbun¬ 
det, US$ 22,95. 

Bogen kan bestilles på: 
www.amazon.com 


Verdens første UFO-dokumentar 


AF ROBERT BARROW 


En ny slags film tager form 


Science-fiction filmen “This Island 
Earth”, med premiere i 1955, er blot 
en af de 50’er science-fiction- og 
horrorfilm, som var delvis inspireret 
af frygten for en atomkrig. Denne 
slags film spændte vidt - fra det 
lødige til det fjollede. ”This Island 
Earth” hører til i den bedre ende, 
selv om rumskibets mutanter virker 
mere irriterende end skrækindja¬ 
gende - noget man let kunne have 
ordnet med en fluesmækker. 

Ifølge reklamematerialet fra Uni¬ 
versal International Pictures tog det 
2Vi år at producere denne dyre film. 
Det er tankevækkende, at produk¬ 
tionen må være påbegyndt i 1952 

- netop det år hvor der var særligt 
mange ufo-observationer i USA. 

På et tidspunkt i slutningen af 
1953 eller i begyndelsen af 1954, 
da arbejdet med “This Island Earth” 
var inde i sin afsluttende fase, og 
mens andre knapt så indflydel¬ 
sesrige studier som fx Universal 
International stadig tumlede med 
monsterfilm i tåbelige opfølgninger, 
tog planer for en ny slags film form. 
Det skulle være en film om fly¬ 
vende tallerkener, men ikke en som 
”Earth vs. Flying Saucers” (1956) 

- en tam filmatisering af major Do- 
nald Keyhoes bestsellerbog ”Flying 
Saucers from Outer Space”, eller 
filmen ”Invasion of the Saucer 
Men” (1957). 

Ideen til filmen blev udtænkt 
af producer Clarence Greene, som 
var meget optaget af ufo-fænome¬ 
net pga. sin egen observation. Han 
ville ikke producere en fiktionsfilm 


om ufoer, men en dokumentar¬ 
film baseret på de amerikanske 
myndigheders undersøgelser af en 
række af tidens bedste ufo-tilfælde. 
Da Greene begyndte at stable et 
produktionshold på benene, fandt 
manusforfatter, instruktør m.fl., 
samlede han også en udvalgt gruppe 
personer, som havde kendskab til 
regeringens ufo-undersøgelser. 
Greene ville fortælle historien så 
nøjagtigt som muligt. 

Ekspertgruppen bag filmen 


Blandt de udvalgte eksperter var Al 
Chop, hvis job i Pentagons pres¬ 


seafdeling i de tidlige 1950’ere 
omvendte ham fra at være ufo¬ 
skeptiker til fortaler som følge af de 
mange troværdige rapporter, han så. 
Dokumentarfilmen skulle hovedsa¬ 
geligt fokusere på Chops officielle 
engagement i ufo-projektet. Den 
”skuespiller”, der blev valgt til at 
spille Chop i filmen og foreslået af 
Chop selv, var Tom Towers, skri¬ 
bent ved den gamle avis ”Los An- 
geles Examiner”. Towers, som af og 
til skrev om ufoer i sine spalter om 
flyvning, kendte Chop gennem fæl¬ 
les forretningsforbindelser. Greene 
kendte også Towers og mente, at 
han var et fremragende valg. 



Tom Towers i rollen som Al Chop, der netop er vågnet op til de foruroligende nyhe¬ 
der om ufoerne over Washington i juli 1952. 











UFO-N YT 2/2006 5 


For 50 år siden 


Greenes film blev senere kendt 
for sin mangel på kendte skuespil¬ 
lere, selv om nogle få stadig siger 
hardcore filmfans noget i dag (Les 
Tremayne, Harry Morgan og Olan 
Soule). De mest prominente per¬ 
soner var nok dem, der arbejdede 
bag kameraerne. Ud over Chop var 
det ikke mindre end forhenværende 
kaptajn i flyvevåbenet Edward J. 
Ruppelt (den bedst kendte chef for 
Project Blue Book), major i flyve¬ 
våbenet Dewey J. Fournet (tidligere 
leder af et ufo-projekt) og radareks¬ 
pert Wendell Swanson, der gjorde 
sig bemærket ved konstruktionen 
af en kompliceret, amerikansk ra¬ 
darinstallation i Okinawa. Swanson 
havde en rolle i filmen, og mens 
han hævdede at have et "åbent 
sind”, når det drejede sig om ufoer, 
fik man som tilskuer det indtryk, 
at Swanson vidste meget mere om 
ufoer på radar, end han offentligt 
ville erkende. Disse mænd skulle 
rådgive Greene og holdet om hver 
eneste side i manuskriptet og der¬ 
med sikre troværdigheden. [ 1 ] 


Tidens bedste ufo-observationer 


De ufo-tilfælde, der blev udvalgt 
til at indgå i filmen, var samtidens 
bedste. Filmens anslag blev Ken¬ 
neth Arnolds observation fra 1947 
efterfulgt af piloten ved Kentucky 
Air National Guard kaptajn Thomas 
Mantells tragiske død i 1948, da 
hen forfulgte en formodet ufo [2]. 

Et andet tilfælde fra 1948, som 
blev brugt i filmen, var løjtnant 
George Gormans luftkamp med 
en formodet ufo over Fargo, North 
Dakota [3]. 

En hændelse fra januar 1951, 
hvor en DC-3’er, som lettede fra 
lufthavnen i Sioux City i Iowa 
måtte krænge brat for at undgå et 
sammenstød med et mystisk lys, 
blev også brugt i filmen - måske 
fordi en oberst i det militære efter¬ 
retningsvæsen observerede fæno¬ 
menet sammen med de øvrige pas¬ 
sagerer, før tingesten steg brat og 
forsvandt. 

En juvel i produktionen skulle 
være et interview i en lufthavn med 



Fra venstre mod højre: Producer Clarence Greene, radarekspert Wendell Swanson 
og USAF kaptajn Edward J. Ruppelt. 



chefpilot i American Airlines Willis 
T. Sperry, hvis personlige beretning 
om det dramatiske møde med en 
ufo under en flyvning i 1950 helt 
sikkert kunne tryllebinde publikum. 



Som det allerbedste i filmen 
havde Greene med hjælp fra sine 
rådgivere fremskaffet den berømte 
Montana ufo-film, hvor to objekter 
blev filmet af forretningsmanden 
Nicholas Mariana, samt Utah-fil- 
men, hvor flere objekter blev filmet 
af flådens cheffotograf Delbert 
Newhouse. Selv om Greene havde 
besluttet, at dokumentarfilmen 
skulle være i sort/hvid, blev de to 
ufo-film vist med deres originale 
farver med et stærkt dramatisk og 
følelsesbetonet skift mellem far¬ 
ver og sort/hvid ligesom i filmen 
'Troldmanden fra Oz”. I begge 
ufo-film, som var blevet undersøgt 
af militæret, manglede nogle af de 
bedste enkeltbilleder, da ejerne fik 
dem tilbage. Af den grund mangler 
de bedste scener også i Greenes 
dokumentarfilm. Disse oplysninger 
blev dog ikke givet i filmen. 

Meget passende skulle klimakset 
i denne Clarence Greene-Russell 
Rouse (hans partner) produktion 
være en dramatisering af juli 1952 
ufo-observationerne over Wa¬ 
shington, D.C. 


Pilot i American 
Airlines, Willis T. 
Sperry, fortæller 
om sin observation 
fra 1950. 


Den store dag 


I maj 1956 blev Greene-Rouses 
ufo-dokumentarfilm sendt ud af 
United Artists på både det ameri¬ 
kanske biograf marked og i mange 
biografer Jorden rundt. På filmpla¬ 
katerne stod i flammende rødt og 
gult filmens titel ”Unidentified Fly- 
ing Objects” eller bare ”U.F.O.”. 

Anmelderne var stort set posi¬ 
tive, men publikum - som altid er 
de bedste kritikere, retfærdigt eller 
ej, da de skal betale for at se filmen 
- mente, at ”U.F.O.” var knapt så 


► 

Marilyn Monroe var blikfang på den rigtige udgave af Life den 7 . april 1952, mens 
præsident Truman prydede forsiden på filmudgaven af Life. 


imponerende, og filmen mistede i 
begyndelsen store summer ved bil¬ 
letlugerne. Ufolog Max B. Miller 
opsummerede fint situationen efter 
at have deltaget i filmens premiere 
på Fox Wilshire Theater i Los An- 
geles: 

”Da jeg så denne film anden 
gang, og det var ikke min mening at 
gense den, var det blot for at iagt¬ 
tage publikums reaktion. For mens 
jeg var ret begejstret efter at have 
set ”U.F.O.” første gang, var anden 
gang en skuffelse.. .Filmen er gen¬ 
nemgående ikke særlig interessant, 
tempoet er for langsomt, og skue¬ 
spillet er for stift.” [4] 

Ufologen Ted Bloecher så lidt 
anderledes på filmen. Hans dom 
lød på: ”En noget spinkel historie”. 
Men tilføjede: ”Producenterne har 
klogelig afholdt sig fra at gengive 
ufoernes udseende i de beskrevne 
sager.. .på denne måde fremstår 
de to hidtil hemmeligholdte Ma- 
riana- og Newhouse-film, som viser 
virkelige ufoer, overbevisende og 
iøjnefaldende.” [5] 

Bloecher var mere positiv end 
anmelderne, når det drejede sig 
om den underspillede dramatik og 
det faktum, at amatører var brugt 
som skuespillere. De fleste var i 
øvrigt ansatte ved Los Angeles 
politistyrke. Han noterer sig også 
den flittige brug af avissider med 
ordet ”Saucers”, hvis formål var at 
udfylde "tomrummet” mellem klip¬ 
pene. 


Seriøsitet kontra dramatik 


Mange medlemmer af filmholdet 
mente, at ”U.F.O.” skulle peppes 
op med lidt mere dramatik. Tom 
Towers (som spillede Al Chop i 
filmen) mente, at ”lidt mere Hol¬ 
lywood ville have hjulpet”. Men det 
var helt tydeligt, at Greene lige fra 
begyndelsen ville fokusere mere på 
det dokumentariske end på det høj- 
dramatiske, som kendetegnede hans 
tidligere film ”New York Confiden- 
tial”, ”The Thief ’ og ”The Well”. 
Endelig var Greene en nybegynder 
på dokumentarfilm-området, lige¬ 
som en stor del af publikum sikkert 
ikke har vidst, hvad en dokumen¬ 
tarfilm indebar, da de købte billetter 
til filmen. 

Under produktionen af ”U.F.O.” 
måtte dramatikken vige til fordel 
for kravet om korrekte detaljer. 

Dette kan jeg bevidne, fordi jeg i 
1970’erne lånte en kopi af film¬ 
manuskriptet af Tom Towers og 
opdagede, at det var fyldt med 
håndskrevne notater og mindre ret¬ 
telser, som tilsyneladende var tilfø¬ 
jet umiddelbart før filmoptagelserne 
for at sikre de korrekte detaljer. 

Jeg bemærkede også en interes¬ 
sant detalje, som jeg ikke havde lagt 
mærke til, da jeg i sin tid så filmen: 
På et tidspunkt i filmen vises for¬ 
siden af Life fra den 7. april 1952, 
som med store typer fortæller, at 
ufoer måske rummer ikke-jordiske 
besøgende - og forsidefotoet i 
filmen viser præsident Truman. 
Forsiden er imidlertid et falsum, for 
den virkelige forside på Life viste 
Marilyn Monroe. Måske blev Tru- 
mans billede brugt for at signalere 
seriøsitet, eller fordi United Artists 
ikke ville bruge Marilyn Monroe 


som blikfang, fordi hun arbejdede 
for et konkurrerende filmselskab. 

Filmen lever endnu 


Mit første møde med ”U.F.O.” fandt 
sted i begyndelsen af 1960’erne, da 
filmen blev vist på en lokal tv-sta- 
tion og genudsendt utallige gange 
sent om aftenen på andre kanaler. 

Jeg havde som barn set adskillige 
science-fiction film, men aldrig hørt 
om Greenes film. Jeg antager, at 
den hurtigt blev taget af plakaten og 
endte sit liv i de sene aftentimer på 
landets lokale tv-stationer. Da video¬ 
filmene holdt deres indtog i private 
hjem, blev ”U.F.O.” genoplivet for 
en kort stund, da et ukendt firma ud¬ 
gav den på video, hvorefter den gik 
i glemmebogen. I 2000 blev endnu 
en videoversion udgivet, denne gang 
af MGM Home Video, og fjernet fra 
markedet efter et par år. Filmen duk¬ 
ker stadig op på kabel-tv og vil sik¬ 
kert gøre det i flere år endnu. [6] 
”U.F.O.” har stille og roligt 
underholdt i årtier. Ikke alle ufo¬ 
beretningerne i filmen er fortsat 
uopklarede, men der er nok at tage 
af, fx Montana- og Utah-filmene 
og Washington National Airport 
observationerne. Greene var helt 
sikkert ikke nybegynder som film¬ 
producent, da han lavede ”U.F.O.” 
Med stædighed producerede han 
filmen med fortællingen i fokus 
fremfor specialeffekter, så publikum 
selv kan danne billederne i hovedet. 
Det er også bemærkelsesværdigt, 
at han på kun 92 minutter giver 
publikum et godt indblik i, hvordan 
den officielle ufo-forskning foregik 
dengang - det mest åbne, ærlige og 
nuancerede indblik i regeringens 
ufo-politik nogensinde. 


For The First 

Der er gået 30 år, siden jeg 
første gang skrev om ’TJ.F.O”. De 
fleste af de prægtige mennesker 
involveret i filmens produktion må 
nu være sidst i 80’erne eller 90’erne 
eller døde, heriblandt kaptajn 
Sperry, Towers og Greene. 

Greenes eneste reaktion på mine 
skriftlige spørgsmål i 1970’erne var 
på mindre end en side med pinligt 
korte svar. Der gik mange år, før 
jeg forstod, hvor bitter han må have 
været over, at så få gad se hans 
film. 

Mit håb her, som 2006 skrider 
frem, er, at denne 50 år gamle do¬ 
kumentarfilm opnår større respekt 
både som et grundlæggende stykke 
ufo-forskningshistorie og som en 
enestående del af den amerikanske 
historie. 


Kilde: 


International UFO Reporter , Vo- 
lume 30, Number 2, January 2006/ 
-for & kmh 

Noter: 

1. Jeg tog fejl, da jeg skrev en ver¬ 
sion af denne artikel for 30 år siden, 
hvori jeg hævdede, at kaptajn Rup- 
pelt spillede sin egen rolle i filmen, 
hvad han helt klart ikke gjorde. Min 
adgang til Ruppelt-billederne var 
på daværende tidspunkt begrænset, 
men takket være Wendy Connors 
og hendes bog fra 2000 (med Mi¬ 
chael Hall) ”Captain Edward J. 
Ruppelt: Summer of the Saucers 
1952” ved jeg nu, at Ruppelts ar¬ 
bejde foregik i kulissen. 

2. Kevin D. Randle m.fl. har udført 
en længerevarende undersøgelse, 
som slår fast, at Mantell døde, da 
han forfulgte en hemmelig militær¬ 
ballon kendt som Skyhook. 

3. Igen må en ballon være synderen 
og ikke en ufo. Se Jerome Clarks 
bog “Strange Skies: Pilot Encoun- 
ters with UFOs” (New York: Cita¬ 
del, 2003), side. 66-68. 

4. Citat fra ”World’s First Docu- 
mentary”, Flying Saucers , juni 
1957. 

5. Ibid. 

6. Tak til Barry Greenwood, som 
for lang tid siden skaffede mig 
yderligere information om filmen, 
også til Gary Mangiacopra, som 
fortsætter sine studier af ”U.F.O.” 


Læsertilbud 


Ved SUFOfs 20 års jubilæum i 1977 viste vi Unidentified Flying 
Objects for et stort publikum på Københavns Rådhus. Nu får flere 
chancen for at se ufo-klassikeren fra 1956, idet vi har importeret 
nogle eksemplarer af filmen på dvd. 


Dvd’en indeholder: 

• Unidentified Flying Objects - den klassiske ufo-dokumentar fra 
1956 i s/h. Varighed: 92 minutter. 

• To ægte farveoptagelser, som engang var hemmeligtstemplede: 
Nick Mariana, Great Fails - Montana og Delbert C. Newhouse, 
Tremonton - Utah. 

• Trailer til filmen Unidentified Flying Objects 

• Dokumentarfilmen The Flying Saucer Mystery fra 1952. Varighed: 
12 minutter 

Dvd’en er på engelsk uden danske undertekster og sælges for kun 
kr. 139,00. Men skynd dig, da vi kun har få eksemplarer. 

Unidentified Flying Objects bestilles på kuponen side 23 
eller på www.ufo.dk 

Tophemmelige dokumenter 


AF CLAS SVAHN 


Derfor tier NSA om ufoer 

Hvis USA skulle fortælle, hvad landet ved om udenlandske ufo-rapporter, 
ville det skade egen spionvirksomhed samt forholdet til fremmede magter. 
Det fremgår af et tidligere hemmeligstemplet dokument, som nu er offent- 
ligjort. 


Et 26 år gammelt dokument med 
højeste sikkerheds-klassifikation - 
Top Secret Umbra - om informatio¬ 
ner, der er indhentet via aflytning, 
har afsluttet 40 års hemmeligheds¬ 
kræmmeri i USA. De 21 sidereret 
svar fra efterretningstjenesten Na¬ 
tional Security Agency (NSA), på 
en henvendelse fra Citizen Against 
UFO Secrecy (CAUS) fra 1980. 
Organisationen havde begæret at få 
udleveret en del af NSA’s dokumen¬ 
ter om ufoer. Svaret fra NSA, som 
er forfattet af NSA’s pressetalsmand 
Eugene F. Yeates, blev i sin helhed 
hemmeligstemplet i 1980, men nu 
er visse dele gjort tilgængelige. 

Det er ikke overraskende, at 
organisationer som NSA opsnap¬ 
per/indsamler informationer om 
uidentificerede flyvende objekter. 
NSA har som en af sine opgaver 
at analysere andre landes kom¬ 
munikation i jagten på terrorister 
og at opdage trusler mod USA’s 
sikkerhed. At ukendte objekter, 
som befinder sig i luftrummet over 
USA, falder inden for deres interes¬ 
seområde, er ganske naturligt. Om 
NSA aktivt søger efter den slags 
informationer, eller om det er en 
følge af anden virksomhed, fremgår 
ikke af dokumentet. Klart er det 
dog, at organisationen har adskillige 
rapporter med relation til ufoer i sit 
arkiv - det nu frigivne dokument 
henviser til mere end 200 andre 
hemmelige dokumenter, som på en 
eller anden måde har forbindelse til 
ufo-spørgsmålet. 

239 dokumenter 


Det er ikke let at se, hvilken forbin¬ 
delse alle disse dokumenter har til 
ufoer. Da mange afsnit blev slettet, 
før Yeates svar blev frigivet, er det 
umuligt at danne sig et klart billede. 
Mange af dokumenterne drejer sig 
om observationer fra andre lande 
rapporteret til landenes militære 
instanser. 

Det tidligere hemmeligstemplede 
dokument blev offentliggjort den 3. 
november 2005 efter en begæring 


fra CAUS’ Michael Ravnitzky. 
Dokumentet giver et interessant 
indblik i, hvordan NSA er kommet 
i kontakt med ufo-fænomenet. Det 
fremgår eksempelvis, at NSA, som 
blandt andet arbejder med aflytning 
og analyse af fremmede magters 
radio-, tele- og internettrafik, frem 
til 1980 havde 239 ufo-relaterede 
dokumenter i sit arkiv. Af disse kom 
79 fra andre myndigheder, mens 
160 havde deres oprindelse hos 
NS A. 156 af de 239 dokumenter in¬ 


deholder informationer, som er hen¬ 
tet ved aflytning, og af disse stam¬ 
mer så godt som alle fra aflytning 
af andre landes kommunikation. 

Disse dokumenter indeholder 
blandt andet en aflyttet samtale 
mellem piloterne på to udenlandske 
fly og jordkontrollen om en obser¬ 
vation af uidentificerede flyvende 
objekter i april 1971. Der er ingen 
detaljer, og vi ved heller ikke over 
hvilket land, hændelsen fandt sted. 

Yeates skriftlige redegørelse 


JNSA25X1 
»JNSA2 5X3 
' /JM8A2SX6 


TOP GECin 

ms$m 


is a description of an incident purported tQ hsve been le i?ned 
from U.S. interception and analysis of 
Communications. 



1971. r 


from the intercepted Communications betwéenl two 

| aircrafts and a ground controller i ; n April 
J report a . "phenomena" 
repbrts are 


in the sky north ofj 
summaries of decrypted messages intercepted from 


[ _(communications. The measages were transmitted from 

ground radar operators to a central Control station. In thelse 
encoded massages, thel 


foperators report eyerything thlait 

7- 1 i I i 

appears on their radar screens. When they canno£ identify a 

particular object, they report it as an unidenti : f iable object^ 
In translating theiAe messages, the U.S. cryptolinguist uses 
’unidentif ied firing object" as the equivalent cf the [ f] 

text. / i 


1 COMINT Reports Which Target the 


l /Communications System of the1 


One hundred and nine documents in aumitfary format report 

^jground radar 


on intercepted Communications between|^ 
operators and a central control point. These summaries are 
similar to the reports described in sub-paragraph a above and. 


jD&r . 


Side otte i det 21-sider lange dokument til domstolen er et eksempel på, hvordan 
meget information efter mere end 25 års hemmelighedskræmmeri ikke menes at 
kunne offentliggøres. Hele dokumentet kan ses på www.ufo.dk. 

viser, at aflytning af udenlandske 
radaroperatørers kommunikation 
med en, som det hedder, ”central 
kommunikationscentral” er ren ru¬ 
tine; i alt 109 dokumenter skal have 
indeholdt en sådan kommunikation 
i forbindelse med ufo-observationer. 
I det stærkt censurerede eksempel 
på aflytning af kommunikation, 
hvor det drejer sig om et ufo-fæ¬ 
nomen, beskrives de rapporterede 
objekter som ”lysende kugler”, 

”et gult objekt som rapporteres at 
styrte i havet”, ”et stærkt lysglimt”, 
”et lysende objekt”, ”uidentificeret 
objekt i meget stor højde”, ”ukendt 
objekt med to lys”, ”en raket”, ”en 
lyskugle på størrelse med en appel¬ 
sin” og ”en aflang lyskugle”. I flere 
af tilfældene er objektet også set på 
radar, og selve kommunikationen 
mellem radarstationen, piloterne og 
den centrale kommunikationscentral 
er aflyttet. 

Yeates slår også det interessante 
faktum fast, at det sjældent var på 
grund af indholdet i selve den rap¬ 
porterede observation, at man hem¬ 
meligstemplede dokumentet, men 
på grund af oplysninger om hvilke 
anlæg, det drejede sig om, eller 
hvilket personale som indsamlede 
materialet, og hvilke metoder man 
anvendte. NSA ønsker heller ikke 
at offentliggøre, hvilken type ob¬ 
servationer det drejer sig om, da en 
detaljeret beskrivelse af dette ville 
give fremmede magter nøglen til, 
hvilke af deres radarstationer der 
kunne aflyttes, og hvornår det skete. 

Skulle NSA i detaljer berette 
om, hvilke observationer, der blev 
gjort over andre lande, så ville man 
samtidig afsløre, hvilken kom¬ 
munikation man aflyttede i disse 
lande, og hvilken kode man havde 
haft held til at knække. Af det hem¬ 
meligstemplede dokument fremgår 
også, at man dengang - og givetvis 
også i dag - aflytter samtaler, som 
distribueres gennem internationale 
telefonselskaber og andre kom¬ 
munikationsformidlere. Derudover 
påpeger Yeates, at NSA-dokumentet 
også viser, hvordan man havde held 
med præcis at finde den type rap¬ 
porter, som man er interesseret i, 
ud fra de ”millioner af meddelelser 
som daglig sendes” ud i verden. 

Det er en så følsom oplysning, at 
man ikke vil offentliggøre noget i 
detaljer. 

Andre lande 


Filminteresserede husker sikkert 
filmen ”Three Days of the Condor” 


fra 1975, hvor Robert Redf ord (med 
kodenavnet Condor) arbejder på et 
hemmeligt CIA-kontor, hvor han og 
hans kolleger leder efter bestemte 
nøgleord i bøger. Vore dages aflyt¬ 
ningscomputere arbejder på samme 
måde med at skanne emails, fax og 
telefonsamtaler for visse ord eller 
fraser. 

Af de 21 sider fremgår det også, 
at NSA på grund af sit samarbejde 
med andre lande er meget forsigtig 
med at angive, hvor og hvornår en 
bestemt ufo-observation fandt sted, 
for ikke at skade andre og tredje 
part som har forsynet dem med 
denne information. Med en sådan 
fremgangsmåde kan samarbejds- 
landene ”fortsat tro på, at USA kan 
holde hemmelige informationer 
hemmelige,” skriver Yeates i sit svar 
dateret den 9. oktober 1980. 

Nu er det ikke kun ufo-rappor¬ 
terne i sig selv, som tages up i Yea- 
tes’ dokument. Men også flere an¬ 
dre dokumenter berører emnet. En 
sådan rapport, som blev udfærdiget 
af NSA, har overskriften ”UFO 
Hypothesis and Survival Questions” 
(Ufo-hypoteser og spørgsmål om 
overlevelse), mens et andet hed¬ 
der ”UFOs and the Intelligence 
Community Blind Spot to Surprise 
or Deceptive Data” (Ufoer og ef¬ 
terretningstjenesternes manglende 
evne, når det drejer sig om overra¬ 
skende eller vildledende data). 

Det dokument, som nu er frigivet 
af domstolen, gør det klart, at det er 
meget belastende for NSA’s arbejde 
at offentliggøre disse og de øvrige 
over 200 dokumenter, og at det i så 
fald vil ”ødelægge USA’s mulig¬ 
heder for at indsamle denne type 
vitale sikkerhedsinformationer”. 
Eugene F. Yeates skriver også, at 
den information, som organisatio¬ 
nen har indsamlet i dette tilfælde, 
”er resultatet af aflytningsoperatio¬ 
ner rettet mod fremmede magters 
kommunikationssystemer inden for 
disse landes territorialgrænser”. 

Usædvanlig information 


Billedet af en spionorganisation, 
som har svært ved at reagere på 
information af ufo-karakter, træ¬ 
der tydeligt frem i Yeates svar. 1 
et af de dokumenter, som Yeates 
henviser til, nævnes en kommentar 
skrevet af en ikke navngiven NSA- 
embedsmand. I den beskriver han, 
hvad han mener, er en organisation 
(1980), der har problemer med at 
reagere korrekt på usædvanlige 
informationer. Det, som NSA-em- 


bedsmanden så som et problem, var 
sandsynligvis, at en mulig fjende 
skulle kunne angribe USA med 
fartøjer eller metoder, som lå uden 
for det, man normalt regnede med, 
og at der blandt ufo-rapporterne kan 
findes den slags information. Yeates 
skriver i sit svar til domstolen: 

”1 dokumentet omtaler forfat¬ 
teren, hvad han anser for at være 
svagheder, når det gælder myndig¬ 
hedernes indsamling af informatio¬ 
ner og deres rapporteringsrutiner, 
deres manglende evne til at reagere 
korrekt på uventede informationer 
eller indsamlede informationer, som 
med fortsæt er gjort vildledende. 
Han bruger ufo-fænomenet til at 
illustrere sin overbevisning om, at 
den amerikanske spionvirksomhed 
mangler evne til at behandle den 
slags usædvanlige data, og det al¬ 
vorligt påvirker mulighederne for at 
indsamle dem.” 

NSA vil ikke offentliggøre den 
ansattes skriftlige advarsler om 
NSA’s mangler, fordi det ifølge 
Yeates er af største vigtighed, at 
ansatte fortsat skal være velkomne 
med ideer og kritik, ”selv om de se¬ 
nere viser sig at være forkerte”. 

Så hvorfor skjuler NSA og den 
amerikanske regering oplysninger 
om ufo-fænomenet samtidig med, 
at man siger, at man ikke er interes¬ 
seret i det? Skal vi tro, hvad vi kan 
læse i det tidligere tophemmelige 
dokument, så gør NSA alt, hvad 
man kan for at beskytte egne ar¬ 
bejdsmetoder og at hemmeligholde, 
hvilken type af kommunikation og 
mod hvilke mål, man har rettet den, 
eller hvilke man ikke formåede at 
aflytte. 

Steven Aftergood fra Project 
on Government Secrecy ved Fe¬ 
deration of American Scientists i 
Washingron DC. siger i et inter¬ 
view, at den amerikanske regering 
i virkeligheden har noget at skjule, 
men at dette ikke har noget med 
ikke-jordiske at gøre. I stedet for 
drejer det sig om på alle måder om 
at beskytte sin spionvirksomhed fra 
nysgerrige blikke. 

Det nu delvis deklassificerede 
dokument styrker dette og påviser 
samtidig de besværligheder, en ufo¬ 
log stilles overfor, når man forsøger 
at få fat i informationer fra hemme¬ 
lige kilder. 

□ 


Kilde: 


UFO-Aktuellt , nr. 1/06/ -for 

UFOer & Religion 


AF MARK RODEGHIER 


fe ijKt i>. -v MSi.j&.k,. AtA.fi aam. 

Tror du på ufoer? 

HHHHBHHHHHHHHHlHHHHHHHHHii 


Der har i årenes løb været fokus 
på, om troen på ufoer på en eller 
anden måde, dybest set, kan udlæg¬ 
ges som en form for religiøs tro. 

Der har dog ikke været den store 
interesse for emnet blandt de af os, 
som faktisk studerer ufoer, mens 
interessen i høj grad har været til 
stede blandt skeptikere, som søger 
at bortvise det hele, og hos nogle 
sociologer, der betragter troen på 
ufoer som værende uberettiget og 
uden støtte af nogen beviser. 

Hvis en holdning eller et syns¬ 
punkt ikke kan retfærdiggøres af 
data, så forbliver den simpelt hen 
en holdning i modsætning til en 
konstatering af kendsgerninger. For 
eksempel er det en kendsgerning, 
ikke min holdning, at der har været 
nogenlunde det samme antal døde 
ved ulykker på motorveje i USA i 
de sidste 10 år, da denne type infor¬ 
mation bliver meget omhyggeligt 
noteret. Men hvis jeg i stedet hæv¬ 
der, at øget brug af sikkerhedsseler 
har været den vigtigste årsag til det 
relativt konstante antal døde (for 
ellers skulle antallet af døde være 
steget, ud fra den betragtning at lige 
forhold frembringer lige resultater, 
og eftersom antallet af køretøjer 
på vejene er steget), så er det min 
holdning eller tro. Selv om jeg 
har beviser baseret på forskellige 



(“The Baptism of Christ” af Aert De 
Gelder, 1710) 


undersøgelser, så forbliver det min 
overbevisning, indtil der foreligger 
et definitivt bevis (som vil være 
vanskeligt at få i sådanne sager, 
eftersom mange forskellige faktorer 
influerer på, hvorvidt mennesker 
bliver dræbt i ulykker). 

Hvis man anvender den samme 
form for logik på ufo-fænomenet, 
så ved jeg, at der er uforklarlige ob¬ 
servationer af ufoer, som er blevet 
grundigt undersøgt, og som virkelig 
er mystiske og interessante. Dette 
er for mig simpelt hen en kendsger¬ 
ning, sådan som det er for mange 
andre, der kender til beviserne for 
ufoer. Hvis jeg nu hævder, at nogle 
ufoer er fremstillet af intelligente 
væsner fra en anden planet, så 
fremsætter jeg nu noget, som er tro, 
eftersom dette andet udsagn ikke 
kan understøttes tilnærmelsesvis 
så solidt som det første. Mange 
af mine kollegaer er tilhængere af 
den sidste påstand (jeg selv svin¬ 
ger lidt frem og tilbage), og der er 
ingenting forkert eller upassende i 
at have en tro på den ultimative op¬ 
rindelse for nogle af de uopklarede 
ufo-observationer. For det første er 
det en acceptabel slutning baseret 
på noget af bevismaterialet. For 
det andet er det således, at viden¬ 
skaben, uanset hvad lærebøgerne 
siger, gør fremskridt på grundlag 
af videnskabsfolk, der handler ud 
fra, hvad de tror, selv om det endnu 
ikke kan understøttes af data. 

Hvad får mennesker til at tro på 
bestemte ting, uanset hvilke beviser 
der måtte være tilgængelige? Og 
hvad får nogle mennesker til at være 
selektivt opmærksomme på nogle 
kategorier af beviser, mens de ig¬ 
norerer andre kategorier? Dette er 
interessante spørgsmål, som berører 
alle områder af livet, og som er re¬ 
levante for både det praktiske og det 
teoretiske aspekt. Social-psykologer 
og sociologer har studeret sådanne 
spørgsmål i det endeløse og har me¬ 
gen viden om emnet. Et specielt om¬ 
råde af interesse for de sidstnævnte 
er, hvorledes demografiske faktorer 
(såsom køn, alder eller race) påvir¬ 
ker menneskers holdninger. 

En generel faktor, som kan være 
en stærk rettesnor for mange hold¬ 
ninger, er religion, målt med så¬ 
danne begreber som religiøs tilknyt¬ 
ning (katolsk, jødisk, buddhistisk 
etc.), religiøs adfærd (hvor ofte man 


beder eller deltager i religiøse ritua¬ 
ler), og intensiteten af den religiøse 
tro. Vi ved, at disse ting blandt 
mange andre ting er knyttet til hold¬ 
ninger om abort, homoseksuelle 
ægteskaber og endda politiske valg. 
Men er der en sammenhæng med 
troen på ufoer eller troen på ikke- 
jordisk intelligens? 

Dette er et spørgsmål, som har 
optaget sindene hos mange forskere 
og også nogle skeptikere. Skep¬ 
tikerne mener, at troen på ufoer 
er en erstatning for religiøs tro, 
og at troen på ufoer derfor er en 
form for religion. Men ved siden 
af dette, så fremsætter de normalt 
ikke den samme kritik af SETI- 
forskere, selv om mange fra denne 
gruppe forventer en form for frelse 
for menneskehedens ulykker, når 
(hvis?) vi får kontakt med ikke-jor¬ 
diske. Jeg kan som realist fortælle 
jer, at jeg sandelig ikke forventer at 
blive frelst af ikke-jordiske, uanset 
om vi får kontakt med ET, eller de 
lander på Jorden - se Spielbergs 
Warofthe Worlds, hvis du tvivler. 

Blandt forskerne med interesse 
for religion og utraditionelle hold¬ 
ninger er William Sims Bainbridge 
den mest prominente på grund af 
sine vidtrækkende interesser og 
viden om religion. Han er en af de 
mest fremragende religionsforskere 
og skriver jævnligt i Journal for the 
Scientific Study of Religion - det 
førende tidsskrift inden for dette 
område. Han har studeret science 
fiction og dets fans, og han har 
været redaktør for et værk om New 
Age, da alternative holdninger be¬ 
gyndte at vinde frem i 1970’erne. I 
denne artikel vil jeg referere til hans 
seneste forskning på området, nem¬ 
lig hans resultater omkring troen på 
ufoer og religion (se artiklen ”Af- 
ter the New Age”, Journal for the 
Scientific Study of Religion, 43:3 
(2004 ), 381-394). 

Tror du på ufoer? 


Der eksisterer ikke noget som en 
generel ”tro på ufoer”, ligegyldigt 
hvor simplificeret nogen menne¬ 
sker forsøger at behandle emnet. 
Når jeg får stillet dette spørgsmål i 
radio- og tv-interview, er mit svar, 
at studiet af ufoer er en videnskab 
og ikke involverer tro, i højere grad 
end geologi eller psykologi gør. Jeg 

ved (ikke tror), at der findes et ufor¬ 
klaret, gådefuldt ufo-fænomen, og 
jeg ved endda noget om det - at de 
fleste observationer sker om natten, 
at flere trekantede objekter nu bli¬ 
ver set i stedet for skiveformede, el¬ 
ler at skiveformede objekter har en 
tendens til oftere at være involveret 
i tilfælde, hvor køretøjer påvirkes. 
Så nej, jeg tror ikke på ufoer. 

Men der er en anden mere fun¬ 
damental grund til, at det er malpla¬ 
ceret at spørge om tro på ufoer som 
sådan. Den tilsyneladende ukompli¬ 
cerede sætning skjuler en kompleks 
mængde af potentielle holdninger, 
af hvilke ingen er tilfredsstillende 
omfattet af ”tro på ufoer”. Med an¬ 
dre ord, så er det at stille spørgsmå¬ 
let på denne måde at skjule mere, 
end man gør klart. Vi kan se dette 
ved at tænke over de forskellige 
holdninger, man kan have omkring 
ufo-fænomenet. Disse omfatter: 

• Nogle ufo-observationer er ikke 
forklaret. 

• Nogle ufo-observationer er for¬ 
årsaget af fænomener, som er 
ukendte for den nuværende vi¬ 
denskab. 

• Nogle ufo-observationer er forår¬ 
saget af ET rumskibe. 

• Nogle mennesker er faktisk ble¬ 
vet bortført af ikke-jordiske. 

• Den amerikanske regering ved 
mere om ufoer, end den har ind¬ 
rømmet offentligt. 

• Den amerikanske regering er i 
besiddelse af et nedstyrtet ufo. 
Disse seks påstande er ganske 

klart kun en delvis opremsning af 
mulige holdninger ifm. ufo-fæno¬ 
menet, og mange andre varianter 
har været brugt i tidligere nationale 
kortlægninger af fænomenet. Place¬ 
ret i denne sammenhæng er det ikke 
svært at se problemet med blot at 


spørge folk, om de tror på ufoer. 

For at være fair: Når man bliver 
spurgt om det omfattende ”tro på 
ufoer”-spørgsmål, så er intentionen 
ofte klar: Tror du, at nogle ufoer er 
fremmede rumskibe? Nogle af os 
vil også tænke tidsrejsende, eks- 
tradimensionelle eksistenser eller 
noget mere bizart, men de fleste 
tænker på ikke-jordiske rumskibe. 

Jeg har taget denne korte afstik¬ 
ker inden diskussionen af Bain- 
bridges artikel, fordi det er vigtigt 
at sætte hans arbejde ind i den rette 
sammenhæng. Han fremsatte kun et 
spørgsmål om ufoer og et spørgs¬ 
mål om ikke-jordisk intelligens, så 
hans resultater vedrører formelt kun 
disse to spørgsmål. 

Religiøs indflydelse på 
holdninger til ufoer 

Hvordan kan religion, bredt defi¬ 
neret, påvirke holdninger om ufo¬ 
fænomenet? Fra tidligere forskning 
og teorier om ikke-konventionelle 
standpunkter (astrologi, Tran¬ 
cendental Meditation, ESP, etc.) 
udvikler Bainbridge to modsatte 
hypoteser. For det første siger han, 
at det at være engageret i almin¬ 
delige religioner vil mindske eller 
udelukke engagement i, hvad han 
kalder ”para-religion”, fordi al¬ 
mindelig religion konkurrerer med 
disse ikke-konventionelle former 
for tro. Man må være forsigtig med 
at fælde domme over sådanne ting 
på grundlag af anekdoter. Jeg ken¬ 
der ledende medlemmer af CUFOS, 
frivillige og andre, som har stærke 
religiøse holdninger. For dem kan 
religion dårligt være noget, som 
af skrækker fra en positiv hold¬ 
ning omkring ufoer. Hypotesen er 
derimod baseret på en total sum af 


resultater og er af statistisk natur. 
Når alt kommer til alt, vil de, der er 
involveret i almindelige religiøs ak¬ 
tivitet, være mindre tilbøjelige til at 
have ikke-konventionelle holdnin¬ 
ger. Selv om dette måske er sandt, 
så er de beviser, som Bainbridge 
retfærdiggør sin hypotese med, efter 
min mening ret svage, men det er 
ikke min hensigt at kritisere hans 
hypotese, kun hans resultater. 

Bainbridge har en anden hypo¬ 
tese, som er den modsatte af den før¬ 
ste. Som han skriver: ”Nogle verds¬ 
lige kritikere af religion vil sige, at 
både religiøs tro og New Age afhæn¬ 
ger af en tro på det overnaturlige. 
Defineret mere neutralt, så antager 
begge grupper et univers, i hvilken 
verden er organiseret omkring træk 
af den menneskelige personlighed ... 
som fx ... en mystisk sammenhæng 
mellem selvet og kosmos.” Baseret 
på dette foreslår han, at almindelig 
religion kan opmuntre til para-reli- 
giøse trosretninger, fordi de støtter 
overnaturlige antagelser omkring 
menneskets natur og universet. 

Måske er det sådan, men hvornår 
er holdninger til ufoer begyndt at 
bygge på overnaturlige antagelser? 
Jeg vil ikke benægte, at nogle men¬ 
nesker ser overnaturlige og my¬ 
stiske elementer i ufo-fænomenet, 
men jeg tror ikke, at de udgør fler¬ 
tallet. Og når jeg tænker på ufoer, 
så kommer der absolut ikke noget 
overnaturligt ind i billedet. Den 
tro, at de er kræfter hinsides vores 
normale fysiske univers, hvad enten 
de forbindes med Gud eller noget 
andet, er en variant af overtro. Men 
hvis ufoer er en integreret del af 
vores univers, blot mere avancerede 
end os, så er de næppe noget over¬ 
naturligt - selv om deres handlinger 
kan synes overnaturlige, som at for¬ 
svinde i ét nu, eller at gå igennem 
mure, som det er rapporteret fra 
bortførelsestilfælde. 

Hvis man er enig i denne tan¬ 
kegang, så er gisningen om, at 
almindelig religiøs tro støtter troen 
på ufoer, ret usandsynlig. Så er vi 
tilbage ved den første hypotese, 
som siger, at almindelig religiøs 
tro modvirker troen på ufoer. Men 
da jeg synes, at beviserne for dette 
også er ret svage, så er det svært at 
give nogen forudsigelser om forhol¬ 
det mellem dem. 

Før vi ser nærmere på Bain- 
bridges resultater, vil jeg minde om, 
at folk, der er ufo-skeptikere, og 
som argumenterer ud fra verdslig 
humanisme (mange i CSICOP er af 
denne overbevisning), ville tage en 

helt anden position end både ufo¬ 
loger og Bainbridge. De ser troen 
på ufoer og religiøs tro som en 
manifestation af det samme dybere¬ 
liggende behov for en mening med 
livet. Man kan tro på frelse fra Gud 
eller aliens, men dybest set argu¬ 
menterer de for, at det er det samme 
behov, der leder til troen på en af de 
to retninger. Skeptikerne bekymrer 
sig ikke så meget om detaljerne el¬ 
ler beviserne i denne påstand. Ej 
heller søger de grundigt at finde ud 
af, hvorfor så mange mennesker 
tror på både Gud og ufoer. 

De adspurgte 


Alle bruger internettet, og socio¬ 
loger er ingen undtagelse. Flere 
og flere undersøgelser udføres på 
internettet af såvel universiteter som 
virksomhedsrelaterede forskere, 
fordi det koster mindre, kan gøres 
hurtigere og tillader mere kontrol 
med, hvordan en person udfylder 
et spørgeskema. Dette er alle gode 
grunde, men der er en afvejning 
af modstridende synspunkter. Det 
er meget svært at få et virkelig 
tilfældigt og repræsentativt udsnit 
af befolkningen, med mindre man 
har en omfattende liste over e- 
mailadresser. Dette betyder, at en 
rundspørge kan være hurtig, billig 
og interessant, men at resultaterne 
ikke kan generaliseres til at gælde 
andre end de personer, som udfyl¬ 
der spørgeskemaet. På trods af dette 
er fristelsen til at bruge internettet 
uimodståelig. 

Survey2001 er et eksempel på 
en sådan undersøgelse. Det var en 
verdensomfattende undersøgelse, 
sponsoreret af National Geographic 
Society og National Science Foun¬ 
dation, med det formål at få en 
masse at vide om mennesker, deres 
baggrund, hvad de foretrækker, og 
hvad de ikke bryder sig om samt 
deres adfærdsmønstre. Informatio¬ 
nerne kan bruges til nærmere forsk¬ 
ning i forskellige hypoteser, og det 
var præcis, hvad Bainbridge gjorde 
med sine New Age-temaer. Næsten 
4.000 engelsktalende deltagere sva¬ 
rede på spørgsmålene omkring New 
Age i Survey2001, og denne un¬ 
dergruppe er basis for Bainbridges 
undersøgelse. Det bør bemærkes, at 
disse personer kommer fra mange 
lande og ikke kun fra USA. 

Troen på ufoer og ET 


Som jeg bemærkede, så stillede 
Bainbridge kun to spørgsmål (ud af 


i alt 20) om ufoer og ikke-jordisk 
intelligens. De er formuleret som 
udsagn, man enten kan være enig 
eller uenig i. De er: 

• Nogle ufoer (Uidentificerede Fly¬ 
vende Objekter) er sandsynligvis 
rumskibe fra andre verdener. 

• Intelligent liv eksisterer sandsyn¬ 
ligvis ikke på andre planeter end 
vores egen. 

Han stillede også to andre 
spørgsmål, som nogle vil finde rele¬ 
vante for ufo-debatten, men som jeg 
ikke vil bruge i denne artikel: 

• Videnskabeligt avancerede ci¬ 
vilisationer, såsom Atlantis, har 
sandsynligvis eksisteret på Jor¬ 
den for mange tusinde år siden. 

• Evighedsmaskiner, anti-tyngde- 
kraftsmaskiner og tidsmaskiner 
er en fysisk umulighed. 

Det sidste spørgsmål demonstre¬ 
rer, hvor let det er for en erfaren 
sociolog at stille et virkeligt ræd¬ 
selsfuldt spørgsmål. Der spørges 
om mere end én ting. Hvis man 
mener, at tidsrejser er mulige, men 
ikke de to andre muligheder, så vil 
man blive forvirret mht., hvad man 
skal svare. 

Man kunne svare på spørgsmå¬ 
lene på en fem-points skala, fra 
”absolut uenig” til ”meget enig”. 
Bainbridge fandt ud af, at 22,2 % 
svarede, at de var ”enige” eller 
”meget enige” i, at ufoer kunne 
være rumskibe, men kun 10,4 % var 
enige eller meget enige i, at intel¬ 
ligent liv næppe eksisterer andre 
steder (bemærk at dette spørgsmål 
er negativt formuleret). 

Jeg er ikke overrasket over sva¬ 
ret på ET-spørgsmålet - de fleste 
mennesker mener, at intelligent liv 
må eksistere andre steder - men 
jeg undrer mig over svaret på ufo¬ 
spørgsmålet. Vi ved fra tidligere 
undersøgelser, at den procentdel 
af mennesker, som tror, at ufoer 
kunne være fremmede rumskibe, 


er højere end 22 %, så hvorfor den 
lave tilslutning til hypotesen i dette 
tilfælde? Selv om Bainbridge ikke 
giver svar på, hvor mange af under¬ 
søgelsens deltagere, der kommer fra 
USA, så formoder jeg, at den lavere 
procentdel skyldes, at undersøgel¬ 
sen inkluderer folk fra mange lande 
med vidt forskellig viden om ufoer 
og dermed også forskellige hold¬ 
ninger til emnet. Dette er yderligere 
en grund til at være på vagt over for 
resultatet af undersøgelsen. 

Har troen betydning? 


Bainbridge havde tre måder at måle 
religiøs adfærd på. Et spørgsmål 
var: ”Hvor ofte tager du del i reli¬ 
giøse ritualer?”. Et andet spørgsmål 
var: ”Hvor ofte beder eller me¬ 
diterer du inden for din religiøse 
eller åndelige tradition?”. Dette 
andet spørgsmål var udformet til at 
berøre adfærd, som ikke behøver 
nogen forbindelse med organiseret 
religion. Med et tredje spørgsmål 
forsøgte han at måle subjektiv re¬ 
ligiøsitet ved at spørge: ” Hvordan 
vil du beskrive dig selv?” - med 
svarmuligheder der strakte sig fra 
”ekstrem religiøs” til ”ekstrem 
ikke-religiøs”. 

Har nogen af disse tre typer af 
religiøs adfærd nogen relation til 
troen på ufoer og ET? Det korte 
svar: Nej, ikke ret meget. Bain¬ 
bridge bruger en korrelationskoef¬ 
ficient i sine undersøgelser. Den har 
en værdi tæt på 0, når der ikke er 
nogen forbindelse mellem svarene 
på to spørgsmål og en værdi tæt på 
1 eller - 1, når der er enten en stærk 
positiv eller negativ sammenhæng. 

Religiøse tilhørsforhold. Gra¬ 
den af religiøst tilhørsforhold har 
en lav negativ sammenhæng med 
troen på, at nogle ufoer er rum¬ 
skibe (-0,10). Mens dette støtter 
den første hypotese - at almindelig 

religiøsitet vil modvirke en sådan 
tro - er det ikke noget stærkt bevis. 
Mere interessant er det, at troen 
på, at intelligent liv sandsynligvis 
ikke eksisterer andre steder, har en 
positiv sammenhæng med religiøst 
tilhørsforhold (0,23) - og det er 
den mest tydelige sammenhæng i 
hele undersøgelsen. Sammenhæn¬ 
gen med religiøse tilhørsforhold 
hverken støtter eller modsiger Bain- 
bridges to hypoteser. Men det er et 
interessant resultat, og Bainbridge 
funderer over, om ”eksistensen 
af ikke-jordiske civilisationer har 
en tendens til at modsige bibelske 
begreber omkring Jorden og men¬ 
neskehedens oprindelse. En anden 
mulighed er ..., at konservative 
religioner har en tendens til at være 
fremmedfjendske og generelt afvi¬ 
ser afvigere.” 

Jeg er enig i, at dette er to mu¬ 
lige årsager til resultatet, men en 
anden er, at de, der ofte praktiserer 
religiøse ritualer, adskiller sig fra 
dem, der ikke gør det, på måder 
som Bainbridge ikke registrerer, og 
at det er dem, der skaber den posi¬ 
tive sammenhæng. Foreksempel er 
det måske således, at mennesker, 
der oftere går i kirke, for det meste 
er kvinder eller ældre, og at disse 
faktorer har mere indflydelse. 

Hvis der er én bestemt ting, 
jeg gentager i min undervisning i 
statistisk analyse, så er det, at den 
sociale verden er et komplekst om¬ 
råde, hvor mange faktorer indvirker 
på samme tid. Så hvis man studerer 
noget med simple modeller - én 
ting vil påvirke en anden - så kan 
man virkelig ikke sige meget om, 
hvorfor disse to ting er relaterede 
eller ikke. 

Bøn eller meditation. Forbin¬ 
delsen imellem New Age og hyp¬ 
pigheden af bøn eller meditation 
er positiv, men stadig ret lav. Sam¬ 
menhængen med ufo-emnet er kun 
0,7, hvilket giver den mest knebne 
mulige støtte for Bainbridges anden 
hypotese. Sammenhængen med 
troen på ikke-jordisk intelligens for¬ 
bliver positiv, men er nu kun 0,13 

- så de, der beder oftere, er en lille 
smule mere tilbøjelige til at mene, 
at der ikke eksisterer intelligent liv 
andre steder. 

Bainbridge koncentrerer sig 
så om dem, der aldrig deltager i 
almindelige religiøse ceremonier 

- dem uden nogen tilknytning til en 
kirke. Inden for denne undergruppe 
er sammenhængen mellem hyp¬ 
pigheden af bøn og troen på ufoer 
en smule større: 0,17. Dette giver 


en smule støtte til den anden hypo¬ 
tese om, at religion har en tendens 
til at støtte tro på New Age-temaer 
(selv om jeg mener, at andre kræfter 
indvirker her). Interessant nok, så 
er sammenhængen mellem tro på 
ikke-jordisk liv og hyppigheden af 
bøn meget tæt på 0 (den faktiske 
værdi: -0,04) blandt dem, der ikke 
er medlem af nogen kirke. 

Sammenhængen med andre New 
Age-temaer bliver større (noget i 
retning af 0,20 eller 0,30), hvilket 
betyder, at hyppigheden af bøn 
hænger positivt sammen med troen 
på New Age for dem, der ikke del¬ 
tager i religiøse ceremonier. 

Bainbridge har adskillige andre 
resultater, såsom hvordan religiøse 
kategorier er relateret til tro på New 
Age. For eksempel er katolikker 
generelt mere åbne over for troen 
på sådanne temaer, inklusive troen 
på aliens, end andre religioner. Og 
ateister er mere negative over for 
hele spektret af New Age-temaer 
end medlemmer af nogen religion, 
de ikke-religiøse eller agnostikerne 
(dem som benægter muligheden af 
virkelig erkendelse). Han opdagede 
også, at de, der betegner sig selv 
som moderat religiøse, er mere 
tilbøjelige til at tro på ESP og astro¬ 
logi, sammenlignet med de ekstremt 
religiøse og ikke-religiøse. 

En efterskrift om data 


Andre sociologer har også studeret 
forholdet mellem religion og New 
Age, men mærkeligt nok citerer 
Bainbridge kun lidt fra deres littera- 



(”Angel of Zeal ” af Gustave Doré, 
1880) 


tur. En aktiv forsker har været Erich 
Goode, en professor i sociologi. 

I en artikel publiceret i Skeptical 
Inquirer (”Two Paranormalisms 
or Two and a Half? An empirical 
Exploration”, januar/februar 2000, 
s. 29-35) rapporterer han om en un¬ 
dersøgelse, hvor han sætter religion 
og New Age i forhold til hinanden. 
De adspurgte var studerende på 
universitetet, så ligesom det er 
tilfældet med Bainbridge, blot af 
andre grunde, kan hans resultater 
ikke generaliseres til at omfatte alle 
voksne. 

Goode spurgte de studerende om 
ufoer, ESP, astrologi og andre ting. 
Hans ufo-spørgsmål lå menings¬ 
mæssigt tæt på dem, Bainbrigde 
stillede: ”Mange af de uidentifice¬ 
rede flyvende objekter (ufoer), som 
er blevet rapporteret, er virkelige 
rumskibe fløjet af intelligente væs¬ 
ner fra andre planeter”. Derfor er 
det fair og brugbart at sammenligne 
resultaterne fra de to undersøgelser. 
Han spurgte dem også om, hvorvidt 
der eksisterer engle, om der er en 
himmel, hvor gode mennesker bliver 
belønnet i al evighed, om Djævelen 
eksisterer som et fysisk væsen, og 
hvorvidt Gud skabte alting på seks 
dage for cirka 10.000 år siden. 

Han brugte en tre-points skala til 
alle spørgsmål, med svarene ”enig”, 
”ikke sikker” og ”uenig”. Denne 
forskel på svarmulighederne kan 
komplicere en sammenligning, men 
vi kaster os ud i det. 

Kun 19,0 % af de studerende 
var enige i udsagnet om ufoer. Selv 
om det er lavt, så er det meget tæt 
på den procentdel, der var enige 
eller meget enige i det samme ufo¬ 
spørgsmål, som Bainbridge formu¬ 
lerede. I modsætning hertil var 43,6 
% af de studerende enige i, at engle 
eksisterer, 54,4 % i at himlen eksi¬ 
sterer, 35,6 % i at Gud skabte verde¬ 
nen som beskrevet i Bibelen, og kun 
14,9 % var enige i, at Djævelen ek¬ 
sisterer. (Jeg har en mistanke om, at 
procenten er så lav, fordi spørgsmå¬ 
let går på, om Djævelen eksisterer 
som et ”fysisk væsen”. Man kan jo 
godt tro på Djævelen, men mene, at 
han/hun/det er noget overnaturligt). 

Så i Goodes undersøgelse har vi 
ikke målinger af religiøs adfærd, 
men i stedet religiøse holdninger, 
eller i det mindste de holdninger 
der er forbundet med kristendom. 

Og har disse forhold den samme 
relation til troen på ufoer, som dem 
Bainbridge fandt? Jeg udregnede 
en passende korrelationskoefficient 
fra Goods tabeller og fandt den føl- 

gende sammenhæng mellem tro på 
ufoer og religiøse holdninger. Jeg 
medtog ikke spørgsmålet om Djæ¬ 
velen på grund af dets udformning: 

• Engle eksisterer: 0,10 

• Himlen eksisterer: 0,08 

• Gud skabte verden som fortalt i 
Bibelen: -0,09 

Det, der slår mig, når jeg ser 
nærmere på Bainbridges og Goodes 
arbejde, er, hvor ringe forholdet er 
mellem troen på ufoer som frem¬ 
mede rumfartøjer og religiøs adfærd 
eller holdninger. Jeg kan ikke se, 
at noget forhold mellem disse to 
understøttes af de ovennævnte data. 


Ej heller ser det ud til, at begge for¬ 
mer for tro har deres årsag i nogen 
anden faktor (som fx et behov for 
frelse). 

Vi har alle vores egne meninger 
om disse ting, og måske mente du, 
at der var en sammenhæng. Og må¬ 
ske forbinder du i dine personlige 
holdninger religion og ufo-fæno¬ 
menet. Men alt taget i betragtning, 
baseret på min erfaring og viden 
om troen på ufoer og min læsning 
af tidligere undersøgelser om hold¬ 
ninger til ufoer, så er jeg ikke over¬ 
rasket. Akademikere og skeptikere 
(og de er ofte de samme) bliver 


ved med at søge grunde til at koble 
troen på ufoer sammen med andre 
(irrationelle) faktorer. Men generelt 
tager de fejl. Troen på ufoer, lige¬ 
gyldig hvordan vi definerer den, 
kan ikke let forklares gennem for¬ 
skellige sociale faktorer. 

□ 


Kilde: 


International UFO Reporter , nr. 4, 
2005/Oversættelse: Peder Schultz 
& kmh 



Rejsen til Månen forandrede 




AF CLAS SVAHN 


(Fortsat fra UF O-N yt nr. 1, 2006) 




hans liv 

”Jeg har været på 
Månen!” under¬ 
streger Edgar D. 
Mitchell. Apollo 
14-astronauten er 
vant til at blive 
spurgt, om ikke 
måne pro g rammet 
var et stort svindel¬ 
nummer, og han kan 
give konspirations¬ 
teoretikerne svar på 
tiltale. Ed Mitchell 
fortæller også, at 
ingen af de astro¬ 
nauter, han kender, 
har set ufoer i rum¬ 
met. 

(Foto: Clas Svahn) 



Diskuterede aldrig ufoer 


Ed Mitchell fortæller, at han har syv 
eller otte uafhængige kilder, som 
bekræfter, at det ved Roswell dre¬ 
jede sig om et ikke-jordisk fartøj. 

”De har gjort mig så overbevist, 
at jeg har kunnet gå ud og fortælle 
om sagen. Men der findes flere, 
som ligger inde med viden. Men 
selv har jeg aldrig set en ufo eller 
nogen ikke-jordisk. Den nærmeste 
nærkontakt, vi havde, var, da jeg 
og Alan Shepard havde været på 
Månen i næsten 34 timer og kom 
tilbage for at koble sammen med 
kommandomodulet, som befandt 
sig i en bane om Månen. Da vi 
bankede på døren, for at Stu Roosa 


skulle åbne for os, spurgte han 
’Hvem er det?’” 

Hvor meget energi bruger du på 
at undersøge ufoer? 

”Ikke ret meget, da det ikke er 
min største interesse. Jeg interes¬ 
serer mig mere for ren videnskab 
og at undersøge de gådefulde pro¬ 
blemer, som vi allerede har talt om. 
Hvordan får vi et samfund, en civi¬ 
lisation, som ikke opbruger resur¬ 
serne? Det er et spørgsmål, jeg har 
beskæftiget mig med i over 30 år. 
Men folk har mere personlige pro¬ 
blemer i fokus. Først må man have 
løn, siden kan man måske tænke på 
noget andet.” 

Ufoer var heller ikke noget, man 
talte om blandt astronauterne. Alle 


var helt fokuserede på træningen til 
den opgave, som ventede. Han tror 
heller ikke, at NASA skulle have 
beskæftiget sig med regelmæssigt at 
indsamle ufo-rapporter. 

”Nej. Det var aldrig noget, som 
blev diskuteret i astronautprogram¬ 
met. Selv så vi heller aldrig noget 
ukendt i rummet. Alt det, som det 
fortælles, at vi så, er løgn. Der blev 
gjort en del iagttagelser af ting, som 
siden viste sig at være misfortolk¬ 
ninger, og når der blev skrevet om 
det, blev observationerne overdre¬ 
vet og forvrænget. Jeg kender alle 
astronauter helt frem til Skylab, og 
ingen af dem har set nogen ufoer 
i rummet. Eller på Månen. Trods 
alle fantastiske historier, som blandt 
andet dem Richard Hoagland har 
fundet på. 

Nogle få, Gordon Cooper for 
eksempel, talte om sin overbevis¬ 
ning. En anden var Deke Slayton, 
men han talte ikke så meget om det. 
Nogle flyvevåbenpiloter og andre 
piloter, som jeg har talt med, har 
haft egne oplevelser. Det har jeg al¬ 
drig haft. Jeg var i militæret i 1952, 
og dengang havde mange piloter 
observationer, både civile og mili¬ 
tære, men de lærte hurtigt at holde 
mund, da det skabte problemer for 
dem. De holdt ganske enkelt op 
med at rapportere.” 

”Alt dette tyder på, at der foregik 
en mørklægning,” fortalte han mig, 
da vi gik ud fra hotellet for at gå 
en tur i byen. Mitchell mener også, 

at hele Project Blue Book var en 
mørklægningsoperation. 

Vi vandrede rundt i et køligt 
Interlaken nogle timer, mens vi 
diskuterede alt fra den seneste or¬ 
kan, som slukkede for strømmen og 
næsten blæste taget af et af Ed Mit¬ 
chells huse, til, hvordan menneske¬ 
lige væsener måske kan nå ud over 
de seks sanser, vi i dag kender til. 

Da jeg spørger ham, hvordan 
han ser på alle dem, som påstår, at 
han og hans kammerater aldrig har 
været på Månen, virker Ed Mitchell 
træt. I løbet af de dage, vi mødtes, 
fik han det spørgsmål ved flere til¬ 
fælde og henviste da kort til hjem¬ 
mesiden badastronomy.com, som 
tager fat på og afliver alle myterne 
(se bogtilbud side 23). 

”Det stærkeste modargument er, 
at hvis det virkelig havde været fup, 
så ville russerne aldrig have holdt 
mund med det!” siger han til slut. 
”Der foregik et kapløb til Månen, og 
de ville aldrig have ladet os slippe 
godt fra sådan et fupnummer.” 


Man kan forstå hans irritation. 
Her har han som en af blot en hånd¬ 
fuld mænd gennemført en historisk 
rejse, og så er der nogen, der sætter 
spørgsmålstegn ved, om den i det 
hele taget har fundet sted. 

Første måneolympiade 


Foruden den overvældende op¬ 
levelse på vejen hjem til Jorden, 
var der mange øjeblikke, som Ed 
Mitchell aldrig glemmer. Som da 
Apollo 14 rundede Månen og kom 
om ind over dens bagside, som den¬ 
gang var helt lagt i skyggen. 

”Det er noget af det sorteste 
sorte, du kan finde. Stjernerne lyser 
stærkt, men uden Solens lys og 
uden Jordens lys bliver det ret så 
mørkt.” 

Nede på selve måneoverfladen 
var arbejdsskemaet hårdt. Men sam¬ 
men med Alan Shepard gennem¬ 
førte Ed Mitchell det, som skulle 
blive den første måneolympiade. 

”Det var ganske improviseret. 


Alan havde taget hovedet fra en 
golfkølle med sig, og da vi var fær¬ 
dig med vores arbejde, tog han køl¬ 
lebladet frem og skruede det fast på 
et udtjent instrument, svingede det 
nogle gange og ramte til slut. Selv 
tog jeg en stang fra et instrument 
til måling af sol vinden og anvendte 
den som et spyd, som jeg kastede 
efter golfbolden. Det var hele olym¬ 
piaden! Et par slag med golfkøllen 
og et spydkast. Jeg kom nogle deci¬ 
meter længere, så jeg er den første 
månemester!” 

Da vi skiltes, var det spørgetid 
for indbyggerne i Interlaken. Mange 
kom for at tale med en rigtig 
Apollo-astronaut. Og givetvis får 
han det obligatoriske spørgsmål, om 
han virkelig har været på Månen. 
Det har han! 

□ 

Kilde: 


UFO-Aktuellt nr. 4, 2005. Oversæt¬ 
telse: -for 



Læs mere om Ed 
Mitchell på hans 
hjemmeside: www. 
edmitchellapollo 14. 
com. 

(Foto: NASA) 


Giv et bud på UFO-Nyt! 


Det er lykkedes os igen at samle et næsten 
komplet sæt af UFO-Nyt fra november 
1958 til og med UFO-Nyt 2005 - kun 
årgang 1973 mangler. Enkelte af de første 
numre findes kun som fotokopi. Du kan 
sikre dig denne unikke samling ved at 
sende dit bud til UFO-Nyts redaktør Kim 
Møller Hansen på adressen: Eilekiersvej 
14, Benløse, 4100 Ringsted. Eller på e- 
mail: kim_moeller_hansen@gyldendal.dk 
Samlingen går til den læser, som giver 
det højeste bud over kr. 1.900,00. Hver 
læser må indsende ét bud, og det skal være 
Kim Møller Hansen i hænde senest 1. juli 
2006. Årgangene sælges kun samlet, og 
portoen er betalt. 

Zenerkortene er 
opfundet af Karl Ze¬ 
ner, som arbejdede 
sammen med Joseph 
Rhine. 


Tankelæsning på vej ril Månen 


Tre uger inden Apollo 14 skulle løfte sig fra Jorden, besluttede astronau¬ 
ten Ed Mitchell at gennemføre et tankelæsningseksperiment om bord på 
Apollo 14. Et eksperiment, som kom til at vække stor opmærksomhed, 
da det blev kendt af medierne gennem en af deltagerne, svenskeren Olof 
Jonsson, som bor i Chicago. 


Ed Mitchells tankelæsningseksperi¬ 
ment blev omtalt i alle verdens 
medier. Men ideen til eksperimen¬ 
terne var rent personlige, og havde 
Mitchell selv fået lov at bestemme, 
var det aldrig sluppet ud. 

”Jeg gennemførte forsøgene 
både på vejen ud og på hjemturen,” 
fortæller Ed Mitchell. To gange 
hver vej. De var ikke planlagte af 
NASA, men jeg foretog dem selv 
sammen med hjælp fra to venner, 
som var doktorer i medicin, dr. 
Boyle og dr. Maxie, begge interes¬ 
serede i telepati. Og vi besluttede, 
at vi skulle gøre et forsøg. De 
rekrutterede Jonsson og et andet 
medium.” 

To uger før opsendelsen talte 
Ed Mitchell med Olof Jonsson for 
første gang. Sammen gennemførte 
de en række forsøg over telefonen. 
Mitchell på Cape Kennedy og 
Jonsson 2.000 kilometer derfra i 
Chicago. Som hjælp havde de de 
klassiske zenerkort med symbolerne 
stjerne, bølgelinje, kors, kvadrat 
og cirkel. Første forsøg gennem¬ 
førte de på månefærdens anden 
dag. Mitchell havde nedskrevet 
et antal serier i sin logbog, serier, 
som han havde noteret på Jorden 
før opsendelsen, da han ikke kunne 
tage kortsamlingen med om bord. 
Han valgte en tilfældig serie og 
begyndte at ”sende” - stjerne, kors, 
cirkel, stjerne... I løbet af 6-7 mi¬ 
nutter sendte han 25 symboler til 
modtagerne på Jorden. På det fjerde 
døgn fulgte Mitchell op med en 
anden sending, lige inden Apollo 14 
gik ind i sin bane rundt om Månen. 
På vejen hjem var der yderligere to 
tankeoverføringseksperimenter. 

Resultaterne sammenlignes 


”Bagefter sendte vi resultaterne til 
parapsykologen J. B. Rhine og en 
anden fra New York, Karlis Osis, 
som kontrol. På den måde fik vi to 
uafhængige kontroller. Resultaterne 
blev sammenlignet på to måder. 
Dels som fuldtræffere, dels med 


hensyn til at jeg blot ’ sendte’ fire 
gange, mens modtagerne på Jorden 
regnede med seks tilfælde. Siden 
korrigerede de for det faktum, at vi 
sendte 40 minutter ved opsendel¬ 
sen, hvilket modtagerne ikke havde 
regnet med. De lå altid 40 minut¬ 
ter foran mig. Så da vi korrigerede 
for disse to tilfælde, fik vi et bedre 
resultat. Pletskuddene uden korriger¬ 
ingerne gav et resultat, som burde 
have indtruffet én gang pr. 3.000 
forsøg, hvilket er ret godt til at be¬ 
gynde med, men når vi korrigerede 
for de afvigelser, som modtagerne 
ikke kendte til, blev resultatet én pr. 
12.000. Endnu bedre.” 

For en udenforstående kan re¬ 
sultatet være svært at forstå. På 
Jorden havde Olof Jonsson opfattet 
150 tegn - trods det, at Mitchell 
kun havde sendt 100. Journalisten 
Eugen Semitjov, som mødte både 
Olof Jonsson og Ed Mitchell efter 
landingen og gennemgik samtlige 
sendinger med dem, konstaterede, 
at de indledende test på Jorden gav 
en træf procent på omkring 30, mens 
dem fra rummet viste 37,5. Hvis alt 
kan henføres til tilfældighed, burde 
Olof Jonssons træffere have været 
på 20 procent. 



En (vandskadet) side med Ed Mitchells 
notater fra tankeoverføringsprojektet 
udført om bord på Apollo 14. 


Jeg har forstået, at du var meget 
imponeret over, hvad Uri Geller 
præsterede ved det eksperiment, 
som du senere var med til og ar¬ 
rangerede ved Stanford Research 
I nstit ute (SRI)? 

”Det er rigtigt. Han gør, hvad 
han siger, at han gør. Jeg blev selv 
vidne til psykokinese. Eksperimen¬ 
terne i laboratoriet var ikke alle 
lige så imponerende, som de var 
udenfor. Laboratorier er altid et 
hæmmende miljø før paranormale 
personer. Den nødvendige skeptiske 
attitude, som råder dér, hæmmer 
resultaterne. Empatien mellem to 
personer, den resonans, som opstår, 
er afgørende for, hvor godt forsøget 
skal fungere.” 

Hvad skete der, da Geller forlod 
laboratoriet? 

”Lad mig give et eksempel. Vi 
foretog en serie eksperimenter ved 
Stanford, og Uri var ikke så glad, 
da han ikke fik de resultater, han 
ville, som følge af den skepsis, der 
herskede i laboratoriet. Uri klagede 
over, at han ikke kunne udføre 
psykokinese, når jeg spurgte, om 
han kunne udføre teleportation. 

Jeg havde jo efterladt et Hassel- 
bladkamera på Månen, så jeg 
spurgte Uri, om han kunne hente 
kameraet tilbage til Jorden. Da 
NASA havde serienummeret, skulle 
det være en let sag at kontrollere, 
om det var rigtige kamera. Da jeg 
havde sagt det, kunne jeg næsten se, 
hvordan hans hjerne arbejdede med 
at bringe kameraet tilbage, mens vi 
sad ved et bord i SRI’s cafeteria. 

Vi var vel 10 personer, og vi havde 
fået frokost og skulle tilbage til 
laboratoriet, da Uri, som sad ved 
siden af mig, sagde, at han ville 
have en is til dessert. Da det var 
mig, som betalte det hele, sagde jeg 
’OK, Uri\ Så servitricen hentede en 
skål med is. 

Han tog nogle skefulde og 
begyndte pludseligt at skrige af 
smerte, tog sig til munden og tog 
noget is ud af munden. Da jeg fik 
den over i mit glas med vand, kom 

der noget, der lignede en lille jagt¬ 
pil monteret over et lille fårehoved 
til syne. Jeg så på den, tog genstan¬ 
den op og sagde ’Mine herrer, det 
her ligner en del af en slipsenål, 
som jeg havde en gang’. Den havde 
ligget i et smykkeskrin, som jeg mi¬ 
stede for omkring et år siden, da jeg 
pendlede mellem Houston og Cape 
Kennedy. Vi lo, og matematikeren 
begyndte at beregne, hvor stor 
sandsynligheden var for, at noget 
sådant skulle ske. 

Bagefter gik vi tilbage til labo¬ 
ratoriet, og jeg befandt mig i det 
indre laboratorium for at forberede 
eftermiddagens arbejde, mens de 
andre fortsat stod udenfor og talte. 
Da hørte jeg et ’plink’ fra gulvet 
ved siden af mig. Jeg kiggede ud 
gennem døren for at se, hvad det 
var, som skete, blot for at se hvor¬ 
dan Harold Puthoff bøjede sig ned 
for at samle noget op fra gulvet. 
’Hvad er det her?’ sagde han og gav 
mig det. Det viste sig at være yder¬ 
ligere en del af samme slipsenål. Til 
og med var brudtypen den samme.” 
Nu var to af Ed Mitchells ejendele 
dukket op! 

”Puthoff og jeg gik ind i labo¬ 
ratoriet for at fortsætte forberedel¬ 
serne. Da vi stod der og arbejdede, 
fik jeg øje på nogle lysglimt i 
øjenkrogen og så noget lande på 
gulvtæppet. Denne gang bøjede jeg 
mig ned for at samle genstanden 
op. Den så ud til at dukke op i øjen¬ 
højde, inden den faldt ned på gul¬ 
vet. Da jeg tog den op, så jeg, at det 
lignede den slipsenål med en perle 
på, som jeg fik af min bror i jule¬ 
gave. Den kom fra samme smykke¬ 
skrin og så ud, præcis som den jeg 
mistede for et år siden.” 



Uri Geller og Ed Mitchell på Stanford 
Universitetet i Californien. Her havde 
Geller problemer med, hvad han kaldte 
for en skeptisk atmosfære, som hindrede 
ham i at få succes i laboratoriet. Når 
den mest kritiske forsker; professor 
Rus se 11 Targ, ikke var til stede, gik det 
pludseligt bedre. 


Ringen sluttes 


”Her stod vi med tre genstande, 
som jeg havde mistet, men som alle 
dukkede op inden for en time. Tele- 
portation. Det sjove var, at direkte 
efter denne hændelse vendte jeg 
tilbage til Houston, hvor jeg mødte 
Norbu Chen, en mand der ligesom 
Uri Geller kunne udføre mærkelige 
ting. Da jeg fortalte Chen, hvad jeg 
havde oplevet, sagde han bare ’Uri 
Geller, ha!’, ’Psykokinese, bah!’ 
Siden spurgte han, om jeg ville se 
psykokinese, hvilket jeg gerne ville. 
Så bad han mig om at tage en tung 
guldring, som jeg havde fået af min 
far, af. ’Hold den i hånden,’ sagde 
han, hvilket jeg gjorde. Og uden 
at røre mig førte han sin ene hånd 
flere gange over min knyttede hånd, 
hvor jeg havde ringen, inden han 
bad mig om at åbne hånden. Ringen 
var trykket sammen og kunne ikke 
længere sættes på fingeren! Jeg bad 
ham om ikke at rette den ud igen.” 

Ed Mitchell er overbevist om, 
at teleportation og psykokinese 
fungerer. Også på makroniveau. 

Men mens vi sad og talte sammen 
om dette emne, kunne man tydeligt 
mærke, hvordan han brugte sine 
analytiske evner til at danne det 
verdensbillede, som han mente at 
se flere og flere beviser på. En ver¬ 
den, hvor alle har samme medfødte 
evner, som dem, han så hos Uri 
Gel ler. 

Da jeg vendte tilbage til Sverige, 
læste jeg, hvordan Mitchell beskri¬ 
ver hændelsen på SRI i sin bog 
”The way of the explorer”. Og selv 
om detaljerne stemmer, så savner 
man en vigtig ting. Da den tredje 
genstand dukker op i laboratoriet, 
den slipsenål Ed Mitchell fik af sin 

An Apollo Astronaut's Journey 
Through the Material and Mystical Worlds 

with DWIGHT WILLIAMS 



De tre genstande, 
som Uri Geller 


bror, siger han til mig, at han så et 
lysglimt i øjenkrogen samtidig med, 
at nålen dukker op. Mærkeligt nok 
nævner han ikke dette lysglimt i 
bogen. Da jeg spørger ham, om han 
virkelig så en glimt, giver han et 
svævende svar og taler i stedet om, 
at han så et glimt af noget dukke 
op i luften. Det er ikke til at lade 
være med at tænke på, om Uri Gel¬ 
ler på et tidspunkt er faldet over Ed 
Mitchells mistede smykkeskrin, og 
da forsøgene i laboratoriet ikke gik 
så godt, ville han vise, hvilke kræf¬ 
ter han trods alt havde ved hjælp 
af en lille opvisning uden for de 
kontrollerede forhold. I alle tilfælde 
er det interessant, at Ed Mitchell, 
uddannet videnskabsmand som han 
er, aldrig reflekterede over denne 
mulighed. Hverken i bogen, eller da 
vi mødtes. 

Men Uri Gellers påstande om, at 
han har fået sine evner af ikke-jor¬ 
diske besøgende, synes Ed Mitchell 
ikke at tage alvorligt. ”Jeg ved ikke. 
Jeg var ikke til stede,” siger han og 
ler. ”Jeg afviser ikke hans oplevelse, 
men jeg kan afvise hans tolkning af 
oplevelsen”. Hvilket helt klart be¬ 
tyder, at han er i tvivl om, hvorvidt 
det gik sådan til. 

I sit hjem i Florida opbevarer Ed 
Mitchell et antal genstande, blandt 
andet nogle skeer, som børn skal 
have bøjet gennem psykokinese, 
og han indrømmer gerne, at disse 
genstande, inklusive den sam¬ 
menklemte ring og de teleporterede 
slipsenåle, er mere værdifulde for 
ham, end alle laboratorieforsøgene. 
”Men det er ikke rigtig videnskab,” 
konstaterer han. 

□ 


skulle have fået 
teleporteret til 
Stanford for øjnene 
af Ed Mitchell og 
andre. 

(Foto: Edgar Mit¬ 
chell) 


Kilde: 


UFO-Aktuellt nr. 4, 2005. Oversæt¬ 
telse: -for 

Uri Geller har 

hjemmesiden 

www.uri-geller.com 


Gensyn med Geller 

Der har i mange år været stille omkring Uri Geller. Hvad laver han egent¬ 
lig i dag? Påstår han stadig/ at han kan sætte ure i stå og bøje skeer? 


Den tidligere israelske faldskærms¬ 
soldat Uri Geller fik international 
berømmelse i 1970’erne. Geller, 
som hævdede at være efterkom¬ 
mer af psykoanalytikeren Sigmund 
Freud, sagde, at han kunne bøje 
skeer og få liv i standsede ure alene 
ved tankens kraft. I sine velmagts¬ 
dage dukkede Geller op i utallige 
tv- og radioprogrammer, fik i 
tusindvis af tilhængere såvel som 
omtale i mange artikler - også i det 
skeptiske, amerikanske tidsskrift 
”Skeptical Inquirer”. 

Lige så glad Geller var for at 
være i rampelyset, lige så ivrig var 
han efter at sagsøge sine kritikere 
(uden held), især tryllekunstneren 
James Randi og ”Committee forthe 
Scientific Investigation of Claims of 
the Paranormal” (CSICOP). Uanset, 
om Geller faktisk havde de påståede 
evner eller ej, så kunne tryllekunst¬ 
nere som Randi nemt kopiere alle 
Gellers bedrifter. Som Randi ganske 
rigtigt sagde: ”Hvis Uri bruger sin 
hjerne til at bøje skeer med, gør han 
det på den svære måde.” 



Uri Geller har ikke genvundet 
fortidens berømmelse, men flyttet 
sine talenter over på andre områder. 

I 1977 udgav han et musikalbum 
med egne kompositioner. Det in¬ 
deholder 11 numre med titler som 
”Come on Love”, ”Velvet Space”, 
”Beyond Imagination” og ”1 Cannot 


Answer You”. Albummet fik stort 
set ingen opmærksomhed dengang, 
men blev af uforklarlige grunde 
genudgivet i 2000. En anmelder på 
Amazon.com skrev: 

”Det er meget, meget sjældent, 
at et så talentløst musikalbum ud¬ 
kommer, men for Uri Gel ler skete 
det alligevel forholdsvis let. Det er 
’elendig’ musik, og det er virkelig 
skrækkeligt og ikke værd at høre 
på. Det bør heller ikke sælges af 
selv de mest hardcore leverandører 
af den mest tarvelige musik.” 

Gel ler lever fortsat af sin fortid 
og har udgivet over et dusin bøger 
såvel som sit ”Mind Power Kit” 
(hjerne-energi-sæt) - komplet med 
en ”effektiv krystal” og den fejlag¬ 
tige påstand, at mennesket kun bru¬ 
ger 10 % af sin hjernekapacitet. 

I 1999 udgav han romanen 
”Ella” om en ung britisk pige, der 
til sin egen forbløffelse udvikler 
mystiske telepatiske og psykokine- 
tiske evner. 

Geller har fået presseomtale gen¬ 
nem de seneste år, ikke ved at bøje 
skeer eller sætte ure i gang, men 
pga. sit venskab med (og energiske 
forsvar af) Michael Jackson. Geller 
var overbevist om Jacksons uskyld, 
for som han sagde, havde han hyp¬ 
notiseret Jackson og spurgt ham, 
om han nogensinde havde for¬ 
ulempet børn. Jackson sagde ”nej”. 
Det var grund nok for Gel ler, som 
derefter sagde, at Jackson skulle 
glemme, at han spurgte. Gellers 
spådom blev bekræftet af Jacksons 
frikendelse, og Geller er sikker på, 
at Jacksons karriere vil fortsætte i 


en bedre retning end tidligere. Som 
han sagde til londonavisen ”Daily 
Telegraph” den 18. juni 2005: 

”Dette comeback vil blive det 
mest dramatiske i showbiz nogen¬ 
sinde, voldsommere end da Elvis 
Presley vendte hjem fra hæren. Fak¬ 
tisk er det eneste, som kan slå dette 
comeback, hvis Elvis genopstår fra 
de døde.” 

Så vær forberedt på denne jord¬ 
rystende genopstandelse af enten 
Elvis Presleys eller Michael Jack¬ 
sons karrierer. 

Geller, som bor i London, bruger 
meget af sin tid på at skrive, holde 
foredrag og udføre velgørenheds¬ 
arbejde, fx hjælpe alvorligt syge 
børn. En af Gellers seneste initia¬ 
tiver er et Psykisk Museum i York, 
som han etablerede i 2005 sammen 
med astrologen Jonathan Cainer. 
Besøgende bliver i hold på 12 eller 
færre ført gennem ”sindsåbnende 
eksperimenter, som giver en per¬ 
sonlig oplevelse af psykisk kræfter 
og potentiale”. Udstillinger og de¬ 
monstrationer omfatter ønskekviste, 
psykometri, aura og energifelter, 
remote viewing, psykokinese og 
telepati. 

Uri Geller siger: 

”Det, der sker rundt omkring 
i verden lige nu, er, at folk er be¬ 
gyndt at tro på psykiske fænome¬ 
ner... Det virker, ellers ville folk 
ikke være interesseret i det.” 

Kilde: 


Skeptical Inquirer , January/Febru- 
ary 2006/ -for 


Læsertilbud 

Læs Willy Wegners ”Mirakelman¬ 
den Uri Geller - beretningen om et 
mediefænomen”. Den lille bog er 
på 35 illustrerede sider - og koster 
kun kr. 9,00. 

Bogen bestilles på kuponen side 23. 

AF KIM MØLLER 
HANSEN 


Fra gyser til guder 


For årtusinder siden opholdt fremmede astronauter sig på vores planet. 

De dikterede skriftkloge hele sandheden og befalede dem at viderebringe 
denne sandhed uforfalsket til fremtidige generationer. Men bedrevidende 
mennesker manipulerede med sandheden, og der opstod religioner. Rum¬ 
væsner byggede pyramiderne i Egypten, startramper til deres rumskibe 
og andre kæmpestore bygningsværker, som vi ikke er i stand til at gen¬ 
skabe i dag. De efterlod sig myter, skrifttegn og gådefulde genstande. Og 
de fremmede tilintetgjorde en del af den da eksisterende menneskehed 
og avlede en ny menneskeart - måske de første repræsentanter for Homo 
sapiens. Vi står i gæld til disse rumguder, som gav os vores intelligens og 
længslen efter verdensrummet. 

Dåniken er blevet efterfulgt af 
mange andre astro-arkæologiske 
forfattere, der ofte har deres egen 
nye version af Den store Sam¬ 
menhæng (se skemaet ”Hvem er 
fortaler for hvad?”). Da interessen 
for astro-arkæologi begyndte at 
aftage, var disse forfattere hurtige 
til at tage et nyt medie i brug. De 
var nogle af de første til at forstå 
internettes store betydning for den 
frie tankes og skøre ideers ud¬ 
bredelse. Inden længe havde alle 
astro-arkæologiske forfattere deres 
egen hjemmeside, hvor spekulatio¬ 
nerne om vores fortid fik frit afløb 
- og de linkede flittigt til hinan¬ 
dens hjemmesider og forstærkede 
dermed hinandens synspunkter. 

Da den unge generation begyndte 
at surfe rundt på det jomfruelige 
internet, var hjemmesiderne med 
alternative teorier om vores fortid 
temmelig dominerende og kom i 
den grad til at præge ungdommens 
historiesyn. I midten af 1990’erne 
viste en undersøgelse, at mere end 
1/3 af alle college-studerende i 
USA troede, at fremmede væsner 
havde besøgt Jorden engang i en 
fjern fortid, og mere end l A troede, 
at Atlantis engang har eksisteret. 
Denne udvikling blev godt hjulpet 
på vej af de alt for mange tv-kana- 
ler, som skulle slås om sendetid for 
at vise en overflod af ligegyldige 
genudsendelser af bl.a. pseudo- 
videnskabelige udsendelser. Selv 
Erich von Dånikens gamle doku¬ 
mentarprogram ”Chariots of the 
Gods?” var med i den uendelige 
båndsløjfe på amerikansk kabel-tv. 

I den velskrevne bog “The Cult 
Erich von Daniken fotograferet i 2005 på sin 70 års fødselsdag i kontoret i Mystery of Alien Gods - H.P. Lovecraft and 

Park, Interlaken, Schweiz. Daniken er stadig aktiv og rejser det meste af året. Extraterrestrial Pop Culture” sporer 

(Foto: Clas Svahn) Jason Colavito denne tro på fortids- 


Dette er Erich von Dånikens bud¬ 
skab, som han siden 1968 har 
udbredt verden over i sine utallige 
bøger, foredrag og dokumentarud¬ 
sendelser med astro-arkæologisk 
bevismateriale. At von Daniken 
mange gange er blevet afsløret i at 
pynte på "beviserne”, overfortolke 
vidnesbyrd i gamle skrifter og 
mangle fundamental arkæologisk 
viden er sådan set sagen uvedkom¬ 
mende. Da hans ideer dukkede op 
i 1968, fik de straks en kolossal 


udbredelse. Der var tydeligvis gro¬ 
bund for provokerende påstande, 
der talte autoriteterne midt imod. 
Dånikens oprør mod gængse ar¬ 
kæologiske antagelser vandt gehør 
i et vestligt samfund præget af 
modstand mod intellektuelle auto¬ 
riterer (ungdomsoprøret), lede ved 
militære autoriteter (bl.a. som følge 
af Vietnamkrigen), og frygt for 
hvad videnskaben kunne påføre os 
(atomvåbenfrygten under Den kolde 
Krig) osv. 

Anmeldelse 


H. P. Lovecraft 
(1890-1937) kal¬ 
des den største 
hor ror-forfatter 
siden Ed gar Allan 
Poe. Han skabte 
Cthulhu-myten, som 
plantede ideen om, 
at fremmede væsner 
står bag fortidens 
bygningsværker og 
civilisationer 


Hvis alle astro-ar- 
kæologernes for¬ 
svundne kontinenter 
virkelig har eksiste¬ 
ret, skulle verdens¬ 
kortet se sådan ud. 
Faktisk ville der næ¬ 
sten ikke være noget 
hav tilbage, men det 
holder bestemt ikke 
de fan tas ifulde for¬ 
fattere tilbage. 


astronauter helt tilbage til horror¬ 
forfatteren H. P. Lovecrafts værker. 
Det er en velskrevet beretning, hvor 
man som læser føres gennem 50 
års astro-akæologi og pseudovi¬ 
denskab fra Erich von Dåniken til 
selvmordskulten Heavens Gate og 
Raélianernes kvalmende menneske- 
klonings-sekt. 



Man er som læser slet ikke i 
tvivl om, at Jason Colavito er en 
stor fan af H.P. Lovecraft og har 
læst størstedelen af hans horror- 
historjer, som i bl.a. blev offentlig¬ 
gjort i blade som Astounding Stor- 
ies og Weird Tales. Colavito påviser, 
hvordan elementer fra Lovecrafts 
horror-historier kan genfindes - nu 
ikke som fiktion, men som facts - i 
de forskellige astro-arkæologiske 
forfatteres ”teorier”. Især Love¬ 
crafts historie fra 1926 ”The Call 
of Cthulhu” og de efterfølgende for¬ 
tællinger i Cthulhu-traditionen, ser 
ud til at have dannet grobund for 
udviklingen af de astro-arkæologi¬ 
ske ideer. Lovecrafts gysernoveller 
bygger på forfatternes forestillings¬ 
verden om, at Jorden i fjerne tids¬ 


aldre var behersket af frygtelige og 
onde væsner, og at enkelte af dem 
stadig lever og venter på at genero¬ 
bre magten. 

For Lovecraft var gysernovel¬ 
lerne ren fiktion, og han havde 
absolut intet til overs for folk, som 
i fuld alvor troede på, at Jorden 
engang havde haft besøg fra rum¬ 
met. Da Charles Fort i 1919 i bogen 
”The Book of the Damned” påstod, 
at mennesket er rumvæsners ejen¬ 
dom, og at de fremmede af og til 
besøger os på Jorden, kaldte Love¬ 
craft teorien for vrøvl! 

Lovecraft begyndte sin forfat¬ 
terkarriere med at bestyre en astro¬ 
nomispalte i en avis, hvor han talte 
dunder mod astrologi samt senere 
kritiserede forfatteren Ignatius 
Donnellys fantasier om Atlantis og 
Helena Blavatskys teosofiske ud¬ 
gydelser. Lovecraft var hele sit liv 
ateist og en materialist, der tilbad 
videnskaben og fornuften. Han var 
en fantasifuld forfatter, som hur¬ 
tigt skabte en kreds af forfattere 
omkring sig - forfattere, som lod 
sig inspirere af Lovecrafts Cthulhu- 
myte og bidrog til Cthulhu-traditio¬ 
nen med nye historier. 

Det er paradokalt, at Lovecraft 
tilsyneladende har været en væ¬ 
sentlig inspirationskilde for efter¬ 
tidens astro-arkæologiske ideer. 

For Lovecraft er mennesket en lille 
ubetydelig brik i det store kosmos, 
og universets øvrige beboere er 
fjendtlige eller i bedste fald slet 
ikke interesserede i mennesket. I 
astro-arkæologernes verden er de 
fremmede derimod menneskelig¬ 
gjorte. Nu er de hjælpende væsner 
i en nykristen mytologi, hvor engle 
er erstattet af aliens. 

Foruden at dokumentere Lo¬ 
vecrafts indflydelse på astro-ar¬ 
kæologiske teorier og Raélianernes 
kloningsbestræbelser, argumenterer 
Jason Colavito også for, at tilslut¬ 


ningen til sådanne moderne myter 
giver anledning til bekymring i en 
tidsalder, hvor videnskaben fejrer 
sine største succeser. Han mener, at 
den vestlige verden ved indgangen 
til det 21. århundrede er vidne til en 
dybtliggende nedbrydning af Oplys¬ 
ningstidens værdier, som er grund¬ 
laget for den moderne verden. □ 



”The Cult of Alien Gods” er på 398 
sider og illustreret. Bogen koster 19,00 
US$ og er udgivet af Prometheus 
Books, New York, i december 2005. 
Bogen kan bestilles på: 
www. amazon. c om. 


Cthulhu kalder 

Novellen ”The Call of Cthulhu” 
findes i to danske oversættelser: 

Dansk titel: Kaldet fra Cthulhu 
Redaktør/oversætter: Martin 
Hansen 

Findes i: Rædslen fra Dunwich 
Forlag: Interpresse 1994 

Dansk titel: Når Cthulhu kalder 
Oversætter: Flemming Chr. 
Nielsen 

Findes i: Frygtens Pierre 
Forlag: Aarsleffs Forlag (1983) 

Historien er formet som en gen¬ 
nemgang af hovedpersonens 
grandonkels papirer. Onklen 
havde interesseret sig for 
Cthulhu, hvilket for alvor var 
eskaleret, da en ung kunster 
kommer til ham med et lerre¬ 
lief, som han havde lavet, mens 
han sov og var vågnet med 
hænderne i. Dette relief forestil¬ 
ler et væsen med tynde vinger, 

et blæksprutteagtigt hoved og 
en grotesk skikkelse. Derefter 
følger en efterforskning, der 
af dækker noget af gåden om 
R’lyeh og Cthulhu. Under 
denne efterforskning hører man 
historien om nordmanden Gu¬ 
stav Johansen, som var eneste 
overlevende efter et besøg til 
R’lyeh. 



Den ikke-jordiske gud , Cthulhu , 
stiger op fra sin krypt i det 
sunkne kontinent R y lyeh i Lo- 
vecrafts historie ”The Call of 
Cthulhu” fra 1926. 


’? 7 / 

Mv/ 




Cx,'C Al.1^ 

CTHULHU 

. 


Som udgangspunkt for store 
dele af sit forfatterskab, brugte 
Lovecraft den fiktive New 
England by Arkham og mytolo¬ 
gien om de glemte og svundne 
tiders kosmiske halvguder og 
interstellare racer. Disse racer 
venter blot på at vende tilbage 
fra deres dvale, hjulpet på vej af 
fordrejede galninge og kultister. 
Lovecrafts værker handler i høj 
grad om sameksistens med et 
univers, som mennesket ikke 
kan kontrollere, og konflikterne 
god/ond, normal/gal, virkelig/ 
uvirkelig og naturlig/overna¬ 
turlig. 

(Kilde: www.hplovecraft.dk) 


Hvem er fortaler for hvad? 

Dette ”trosskema” er udarbejdet på grundlag af Jason Colavitos kategori¬ 
sering i bogen ”The Cult of A lien Gods”. Kategorierne er ikke så skarpt 
adskilte, som skemaet antyder, ligesom nogle fortalere kan optræde i flere 
kategorier, da de til forskellige tider har gjort sig til fortalere for forskellige 
teorier eller trossystemer. I skemaet er de placeret i den kategori, hvor de 
oftest hører hjemme. 


Tro 

Fortalere 

Ikke-jordisk tilblivelse 

Rumvæsner udviklede menneske¬ 
heden genetisk og har ansvaret for 
dets fortidige bedrifter. På grund 
af deres teknologiske formåen 
blev disse væsner anset for at være 
guder. 

Zecharia Sitchin, Alan Alford, Raé- 
lianerne, Louis Pauwels og Jacques 
Bergier 

Fortids-astronauter 

Rumvæsner besøgte Jorden i en 
fjern fortid og er ansvarlige for at 
have planlagt eller skabt fortidsmo¬ 
numenter og religiøse traditioner. 
Fortalerne for denne tro tilslutter 
sig ikke nødvendigvis ”ikke-jor¬ 
disk tilblivelse”. 

Erich von Dåniken, Robert Temple, 
David Hatcher Childress, Laurence 
Gardner, Robert Charroux 

Forsvunden ci vilisation/hy perdif- 
fusionisme (hyper-kulturudbre- 
delse) 

Der fandtes engang en avanceret 
civilisation, og den ”testamen- 
terede” teknologi og ideologi til 
fortidige kulturer, vi kender i dag. 
Ligesom fortidsastronaut-teo¬ 
rien, men uden rumvæsner, tror 
hyperdiffusionisterne, at nogle 
fortidsguder er virkelige minder 
om flygtninge fra en forsvunden 
civilisation. 

Graham Hancock, Robert B au val, 
John Anthony West, Ignatius Don- 
nelly, James Churchward, Helena 
Blavatsky 

Diffusionisme (kulturspredning) 

Civilisationer i fortiden var i ind¬ 
byrdes kontakt og udvekslede kul¬ 
turelle og teknologiske hemmelig¬ 
heder. Ligesom hyperdiffusionisme 
har denne tro ikke behov for hjælp 
udefra til at berige civilisationen. 

Jord-volds mytemagere og andre 
lærde fra 1800-tallet 

Traditionel opfattelse 

Fortidens civilisationer udviklede 
sig af sig selv og havde kun spo¬ 
radisk kontakt med andre kulturer, 
som ikke var deres umiddelbare 
naboer. Der foregik en begrænset 
”blanding”, men der var ikke en 
forsvunden civilisation eller ind¬ 
blanding fra rumvæsner. 

Traditionelle arkæologer 

Videnskabelig materialisme 

Fysikkens love er de eneste sand¬ 
heder. Der har ikke eksisteret 
nogen avanceret forsvunden civi¬ 
lisation, ligesom rumvæsner ikke 
har blandet sig i udviklingen på 
Jorden. Sådanne ting er praktisk 
talt umulige. 

H. P. Lovecraft 

Konspirationsteorier 


AF ROBERT 
SHEAFFER 


Ny påstand om Roswell-styrtet 

En ny bog påstår, at det, der styrtede ned i New Mexicos ørken i 1947, 
ikke var et fremmed rumskib, men noget andet og meget makabert! 


Endnu en bizar ”forklaring” på 
Roswell-hændelsen er dukket op i 
en ny bog “Body Snatchers in the 
Desert - The Horrible Truth at the 
Heart of the Roswell Story” af den 
britiske ufolog Nick Redfern. 

Ifølge Redfern var det, der skete 
i New Mexicos ørken i 1947: ”Et 
superhemmeligt amerikansk re¬ 
geringsprojekt, der skulle udføre 
medicinske eksperimenter på van¬ 
skabte, handicappede, vansirede og 
syge japanske krigsfanger, der blev 
brugt som ’ brugbare’ ofre af deres 
fangevogtere”. 

I et interview forklarer Redfern: 
”Da krigen nærmede sig sin afslut¬ 
ning, var der en særlig træfning 
mellem amerikanske og japanske 
styrker på en Stillehavs-ø. På øen 
lå der et videnskabeligt, medicinsk 
laboratorium i tilknytning til den 
japanske regerings berygtede Unit 
731. Unit 731 udførte medicinske 
forsøg, ligesom dem nazisterne var 
frygtet for ... amerikanerne bragte 
krigsfanger med hjem fra Unit 731 
lejrene - mennesker, som havde 
været udsat for eksperimenter, ja 
selv en del lig.” 

Det amerikanske militær fort¬ 
satte tilsyneladende med at udføre 
disse umenneskelige eksperimenter 
og brugte også nogle af de ulykke¬ 
lige skæbner til at teste balloner og 
”meget avancerede fly og svævepla- 



ner”. Da en eller flere af disse styr¬ 
tede ned i ørkenen, så vidner små, 
udmagrede, strålesyge, japanske 
krigsfanger og troede, at de havde 
set rumvæsner. 

Man skulle mene, at en så ab¬ 
surd påstand - for ikke at nævne de 
beskyldninger den rejser mod USA 
og alle, der har været i amerikansk 
militærtjeneste - ikke vil vinde ge¬ 
hør blandt ufologer, men flere støt¬ 
ter Redferns konklusioner. Ikke alle 
hopper dog med på vognen. Stanton 
Friedman, som kalder sig selv for 
”flyvende tallerken fysiker”, har 
helt korrekt påpeget problemerne 
ved Redferns ”historie” og hans 
anonyme kilder. Karl Pflock, forfat¬ 
ter til ”Roswell Inconvenient Facts 
and the Will to Believe”, slår ned på 
endnu flere problemer og konklude¬ 
rer: ”De originale beretninger [fra 
Roswell ”vidnerne”] miskrediteres, 
og der er intet grundlag for det, du 
fortæller.” 

Men med det voksende antal 
konspirationshistorier, der præger 
ufologien, vil ”Body Snatchers in 
the Desert” i løbet af få år uvæ¬ 
gerligt indgå i den ufologiske tro 
ligesom Philip Corsos historier og 
ufo-basen i Area 51. 

Ufologiens Twin Towers, 

Roswell og Area 51, er for nylig 
blevet angrebet af ingen ringere end 
tidligere præsident Bill Clinton. 

Den 14. september 2005 fortalte 
Clinton til investorgruppen ”Fi- 
nance Asia” i Hong Kong: 

”Jeg ved ikke, om I alle har hørt 
det, men der var faktisk under min 
anden periode som præsident en 
jubilæumsfest i Roswell. Husker I 
det? Folk valfartede fra hele verden 
til Roswell i New Mexico. Der var 
også et sted i Nevada, hvor folk var 
sikre på - fordi det var forbudt at 
komme ind i området - at regerin¬ 
gen havde begravet en ufo og må¬ 
ske en alien dybt nede i undergrun¬ 
den. Jeg kan fortælle om det nu, da 
oplysningerne er offentligt tilgæn¬ 
gelige. Rigtig mange personer i min 
egen regering var overbeviste om, at 
Roswell var fup, samtidig med at de 
mente, at dette sted i Nevada virke¬ 
lig skjulte et fremmed fartøj. Så jeg 


sendte nogen derud for at undersøge 
det. Og i virkeligheden var det blot 
en hemmelig militærinstallation, der 
udfører kedsommeligt arbejde, som 
vi ikke ønsker, at nogen andre får 
indblik i.” 

Clinton må nødvendigvis være 
en del af den store sammensvær¬ 
gelse, så det er kun forventeligt, at 
han benægter, at der bliver gemt et 
fremmed væsen under Area 51. 

Efter at være kommet med en 
forholdsvis klar udtalelse, der 
maner rygterne om et hemmeligt 
regerings-ufo-program i jorden, for- 
plumrer Clinton desværre sagen: 

”Denne Roswell tingest, tror jeg, 
var en illusion. Jeg tror ikke, det 
fandt sted. Jeg tror, at der findes 
fornuftige forklaringer på det, og 
jeg har forsøgt at finde ud af, om 
der fandtes nogen hemmelige rege¬ 
ringsdokumenter, som kunne afsløre 
det. Hvis de virkelig findes, blev 
de også holdt skjult for mig. Og så 
er jeg ikke den første amerikanske 
præsident, som underordnede har 
løjet overfor, eller som karrierebu¬ 
reaukrater har modarbejdet. Men 
der kan sidde et karrieremenneske 
et eller andet sted, en person som 
skjuler disse hemmeligheder - selv 
for valgte præsidenter. Hvis det er 
tilfældet, har de med held fuppet 
mig, og jeg er næsten forlegen ved 
at fortælle jer, at jeg gjorde et for¬ 
søg på at undersøge det.” 

Konspirationstilhængerne har 
grebet disse udtalelser som tegn på, 
at en ”hemmelig regering” skjuler 
sandheden om ufoerne, selv for 
præsidenten. Men Clinton talte 
blot hypotetisk og sagde ikke, at 
det faktisk også var sådan. Under 
alle omstændigheder ville enhver 
regeringsbureaukrat, der virkelig 
havde fået fingre i noget ikke-jor¬ 
disk, haste til Pentagon i løbet af 
nul-komma-fem for at bede om 
ekstrabevillinger og personale for at 
undersøge det ikke-jordiske fund. 


Kilde: 


Skeptical Inquirer , January/Febru- 
ary 2006/ -for & kmh 

The AREA 51 & S-4 Handbook 

En meget usædvanlig udgivelse med fotos og 
beskrivelser af Area 51 og det omkringliggende 
område - informa¬ 
tioner du ikke finder 
andre steder. Heftet 
er på 65 sider i stort 
format (lidt større end 
A4), spiralindbundet 
og trykt af forfatteren, 

Chuck Clark. 

Chuck Clark bor i 
area 51 ’s naboby 
Rachel og kender vir¬ 
kelig området og dets 
dragende aktiviteter. 


> 


AREA 51 
& S-4 
Handbook 



Bad Astronomy 

En underhol¬ 
dende bog 
skrevet af Philip 
Plait, skaberen 
af www.bad- 
astronomy.com. 
Forfatteren tager 
sig kærligt af 
myter, legender, 
misforståelser 
og løgnehistorier 
om alt fra astro¬ 
logi til månelan- 
dings-”svindelhi- 
storien”. 



Astronomy 



Du kan sikre dig 2006-udgaven af ”The AREA 
51 & S-4 Handbook” for kr. 259,00 


”Bad Astronomy” er på 277 sider, illustreret og 
koster kun kr. 159,00 


Bestillingskupon 


Alle materialer bestilles ved at udfylde denne kupon (eller en kopi af den). Sæt kryds ved de ønskede mate¬ 
rialer. Send kuponen til: SUFOI, Postboks 95, 6200 Åbenrå. 

Ved bestillinger på kr. 250,00 og derover fremsendes faktura. Porto/ekspeditionsgebyr er på kr. 30,00 - uan¬ 
set hvor meget du bestiller. 


Navn:_ 

Adresse: 



Send venligst de afkrydsede materialer: 


DANSKE BØGER 

O Universet - dødt eller levende? kr. 249,00 

O Mysterier i fortiden (+ dvd), kr. 198,00 

O Mysterier fra det overnaturlige (+ dvd), 
kr. 239,00 

O Det mystiske Danmark, kr. 269,00 
O Genfærd, grave og onde ånder, kr. 148,00 
O Hemmelige selskaber, kr. 89,00 
O Konspirationsteorier, kr. 69,95 
O Flere konspirationsteorier, kr. 69,95 
O Uri Geller, kr. 9,00 

O UFO-Vision 8, kr. 39,00. (før kr. 59) TILBUD 
O SUFOIs Historie 1975-2000 (bog+cd), 
kr. 580,00. (for abonnenter kr. 380,00) 

ENGELSKE BØGER 

O The AREA 51 & S-4 Handbook, kr. 259,00 
NYHED 

O Bad Astronomy, kr. 159,00 NYHED 


O Firestorm, kr. 489,00 
O Life Beyond Planet Earth, kr. 328,00 
O Looking for Orthon, kr. 228,00 
O On this day in UFO history, kr. 175,00 
O Swamp Gas Times, kr. 255,00 
O UFOs and alien contact, kr. 270,00 

O UFOs and The National Security State, 

kr. 349,00 

DVD 

O Unidentified Flying Objects (1956), 

kr. 139,00 NYHED 

PLAKATER 

O Plakat, UF O’er, farve, 80x60 cm, kr. 40,00 

O Filmplakat. Nærkontakt af Tredie Grad , 
farve, 80x120 cm, kr. 100,00 

GRATIS 

O Når du ser et stjerneskud - guide til 
identificering al himlens fænomener 


Til det samlede beløb lægges kr. 30,00 i porto/ekspedition 

SUFOI 

6200 Aabenraa 


Returneres ved varig adresseændring 

Box11027 ' 

600 11 norrkoping 

• • Sweden - . _ —~ 

AFU 

Anders Liljegren 

Box 110 27 

S-600 11 Norrkobing 

Ufoer set fra Apollo 1 


Ufologen Pat Marcattilio har skrevet en opsigtsvækkende 
mail til ”Saucer Smear”. Ifølge Marcattilio har Buzz 
Aldrin, den anden astronaut på Månen i 1969, fortalt på 
Discovery Science TV NetWork, at han, Michael Collins 
og Neil Armstrong så og filmede to ufoer på deres Apollo 
1 1 rejse til Månen, da de var omkring 320.000 km fra 
Jorden. Aldrin brød i tv-udsendelsen tilsyneladende 36 
års tavshed omkring dette emne. I 1969 var astronauterne 
imidlertid ikke indstillet på at føje ufo-beretninger til de¬ 
res problemer. 

Aldrin sagde i tv-showet den 25.10.2005: 

”Vi tre havde ikke lyst til at buse ud med ’Hej Hou- 


Ufo-styrt i 1897 

Den allerældste beretning omen nedstyrtet tallerken i 
USA kommer fra den lille by Aurora i Texas helt tilbage 
i 1897. Det mystiske objekt formodes at være eksplode¬ 
ret og styrtet ned i en vindmølle. Piloten blev dræbt og 
begravet på en lokal kirkegård. Store dele af tallerkenen 
blev ført bort til et ukendt sted, og mindre dele blev 
smidt i en brønd. 

Det er velkendt, at historien er et fupnummer udført 
af en lokal avis. Det var ikke helt ualmindeligt dengang, 
at aviser selv skabte spændende historier til fordel for 
lokalområdet. Nogle af de andre rapporterede hændelser 
fra den berømte 1897-bølge har sandsynligvis samme 
forklaring. 

Nu har et filmhold fra Weller/Grossman Productions 
været i Aurora for at lave en dokumentarudsendelse fra 
kirkegården og andre steder i området omkring byen. 
Alle de oprindelige vidner er selvfølgelig døde for 
længst. Blandt de interviewede var Hayden Hewes, en 


i? 


ston, vi har set et eller andet, der flyver ved siden af os, 
og vi ved ikke, hvad det er. Kan I fortælle os, hvad det 
er?’ Vi havde ikke lyst til at gøre det, fordi vi vidste, at 
disse transmissioner kunne høres af alle - og hvem ved, 
om en eller anden kunne have krævet, at vi vendte om på 
grund af aliens, eller hvad grunden nu kunne være. Så vi 
gjorde det ikke.” 

Værten i tv-showet sagde: ”Indtil i dag - hvad det så 
end var, besætningen så - er det aldrig blevet identificeret 
eller officielt anerkendt.” 

□ 


kendt ufolog fra Oklahoma City. Hayden Hewes forsøgte 
for nogle år siden forgæves at få tilladelse til at grave den 
begravede rummand op. Uvist af hvilken grund syntes 
byens myndigheder ikke, at det var en god ide. De var 
måske bange for, at der overhovedet ikke var begravet en 
rummand dér! 

John Greenewald fra Weller/Grossman Productions 
fortæller: 

”Jeg ønskede at give Aurora-legenden sendetid. Det er 
en god historie, hvad enten den er sand eller ej.” 

□ 

Kilde: 


Saucer Smear , 1. december 2005/ -for & kmh 



DANMARK 










